Toull du steredenn - Wikipedia\nToull du steredenn\nUn toull du steredenn a grou pa zisac'h ur steredenn dolzennek (dezhi tri zolz Heol pe muioc'h) warni hec'h-unan. Da vare an disac'hadenn e anad ur supernova pe ur bouilh skinoù gamma. Un hevelep toull du en deus un tolz etre tri ha pemp tolz Heol d'an nebeutañ. An hini brasañ anavezet (e 2001) en deus un tolz a dalvez 14 tolz Heol. Ar pep brasañ eus an toulloù du steredenn dre zisac'hadenn a grou diwar stered Wolf-Rayet .\nGallout a reer ijinañ un toull du a n'eus forzh peseurt tolz oc'h harpañ war lezenn an dedennerezh hollek hepken, evel ma oa bet disklêriet gant Newton. Koulskoude, seul zisteroc'h eo an tolz, seul vui e rank an danvez bezañ bac'het evit krouiñ un toull du, zo fetis en un doare didermen. Hag e gwirionez ne anavezer argerzh naturel ebet gouest da grouiñ un toull du bihanoc'h evit 1,5 gwezh tolz an Heol pe war-dro, abalamour da natur an nerzhioù disheñvel a labour en disac'hadenn gravitadurel.\nUn darvoud hogos didec'hus eo disac'hadenn ur steredenn tolzennek warni hec'h-unan. Gallout a rafed tremen hebiou d'an disac'hadenn pa vez kaoz eus steredennoù tolzennek-kenañ (120 tolz Heol en deroù) zo metalek-kenañ hag o deus da-heul un avel stered a laka ar steredenn da goll re a dolz evit ma c'hallfe disac'hañ goude. E diwezh he buhez nukleel, ar steredenn a strizh dindan gwered gravitadur he danvez.\nPa vez izeloc'h tolz ar steredenn evit bevenn Chandrasekhar (1,44 tolz Heol) e teuio ar steredenn o vervel da vezañ ur gorrez wenn. Pa vez uheloc'h he zolz, met bihanoc'h memes tra evit bevenn Oppenheimer-Volkoff (3,2 tolz Heol), e teuio da vezañ ur steredenn neutronek. En tu all d'ar vevenn-se, ne vez ket kempouezet ken ar gravitadur gant gwask disteradur an elektron (evit ar gorrez wenn), na gant hini ar proton (evit a sell ar steredenn neutronek). Didec'hus eo an disac'hadenn en degouezh-se hag e teu ar steredenn da vezañ un esparder.\nTermenet e vez an toulloù du steredenn dre dri ferzh : o zolz, o c'harg tredan hag o momed korn (ar spin). War a soñjer o deus an toulloù du pep a vomed korn met n'eo ket bet kadarnaet ar soñj-se gant an evezherezh. Momed korn un toull du steredenn zo hini ar steredenn a oa en e raok.\nReizhad daouad skinoù XAozañ\nAdtapet diwar « https://br.wikipedia.org/w/index.php?title=Toull_du_steredenn&oldid=1925839 »\nKemm diwezhañ d'an 2 Gen 2022 da 16:22\nKemmoù diwezhañ degaset d'ar bajenn-mañ d'an 2 Gen 2022, da 16:22.


Ar pezh-mañ a zo diwar Le Malade Imaginaire hervez Molière. Lakaet eo bet en ur brezhoneg yac’h ha aes gant Goulc’han Kervella. Ar pezh-c’hoari a zo bet leurennet gantañ ivez. Pezh-c’hoari diwezhañ Molière eo hemañ e-lec’h ma ra goap eus ar vedisined hag a lavar hag a ra forzh petra evit plijout d’ar mestr. N’eus ket ezhomm mont da glask pell evit gwelet memes doare tud er vuhez a hirio ha n’eo ket e bed ar medisinerezh lire suite\nPep tra a dremen en un tiegezh eus a Vro Leon tro ar bloavezhioù 50. Goulennet eo bet merc’h an tiegezh da zimeziñ gant ul labourer douar pinvidik eus ar Menez Are. An tad, un den gwall lent, ne gred ket lavarout nann. E verc’h avat a zo sot gant ur paotr yaouank…ken lent hag he zad… Ur pezh-c’hoari skrivet gant Eugène LABICHE, lakaet e brezhoneg ha leurennet gant Goulc’han KERVELLA. Padelezh : 55 munutenn.\nKlañv-bras eo Satanas ha ne c’hello pareañ nemet en ur lonkañ un ene fresk. Kas a ra neuze unan eus e vevelien da bakañ ene Kargedoull a zo oc’h ober e zalaroù. Met n’emañ ket e-unañ war an taol, aeled a zo aze ivez o klask saveteiñ anezhañ. Gant piv ez aio ar maout ? … Hervez ur farsadenn eus ar Grennamzer, lakaet e brezhoneg ha leurennet gant Goulc’han KERVELLA. Padelezh : 30 munutenn.


Wikipedia:Dilennadeg 2022 - Wikipedia\nKevarc'h d'an holl,\nN'eo ket meret ar Wikipedia brezhonek, gwelit Wikipedia:Pajennoù da nullañ ha Wikipedia:Goulenn ouzh ar verourien ; mot eo Kannadig ar verourien abaoe 2007.\nKadwalan : degasadenn diwezhañ d'ar 28/02/2019.\nFulup : degasadenn diwezhañ d'ar 28/02/2019 ; kemennet e vije mat dilenn merourien ouzhpenn (8 a viz Gouere 2019).\nGwendal : degasadenn diwezhañ evel merour d'ar 7 a viz Eost 2021\nPoent eo dilenn merourien all eta.\nPemzek (15) implijer·ez zo oberiant en un doare reoliek : Alan Dipode, Alan J. Roxx, Ar choler, Arko, Baleer, Bianchi-Bihan, Dakbzh, Dishual, J.C Even, Kevregourez, Lekemok, Llydawr, Pymouss, Undenbennak ha Vigneron.\nAozañ un dilennadeg a c'heller neuze mard eus hini pe hini a gement a vefe a-du da sammañ ar garg (me ne c'hallan ket lakaat ma anv rak an hanter nebeutoc'h eget 200 kemm am eus graet er raktres-mañ), met ar vurevidi hepken a c'hall reiñ ar binvioù d'ur merour pe ur verourez nevez-dilennet... Ha n'eus bureviad oberiant ebet ken ivez.\nMard eus dilennet den pe zen neuze e vo ret tremen dre (en) Wikimedia. • Ar choler (kaozeal) 15 C'hwe 2022 da 11:17 (UTC)\n1 Alioù kentañ\n2 Ha bremañ ?\n3 Lennet en ukwiki\n5 Poent eo kas an traoù war-raok\nImplijer:Alan Dipode — Ne gred ket din em befe gwir da vouezhiañ, rak re zibaot a wezh e kemeran perzh e Wikipedia (nebeutoc'h eget 30 degasadenn aba grouis ur gont e 2015). Trigarez deoc'h, Alan Dipode (kaozeal) 15 C'hwe 2022 da 16:55 (UTC)\nUr mennozh mat e vije kaout burevidi ha merourien nevez, galvoù a oa bet graet ar bloavezhioù tremenet, hep re a verzh avat. Start e vezo kavet tud kalonek avat, kustum eo pep hini da labourat eus e du 'meus aon, ha dreist-holl e vije ret kaout muioc'h a dud oberiant. Met ar brezelioù degaset nevez zo gant IPoù ne roont ket ur skeudenn gwall vat eus hon labour siwazh. Lekemok (kaozeal) 15 C'hwe 2022 da 20:27 (UTC)\nAstenn Ma, un tamm cheñch-dicheñch e oa bet va c'hemer-perzh a-hed an amzer, met kontant e vezin da vont da verour (gant ma vezo unan all) tra ken evit distankañ traoù zo evel ar pennadoù mat ha seurt traoù. Lakaet 'meus da bal da zont da nebeutañ ur wezh a sizhun da gemmañ pennadoù forzh penaos. Lekemok (kaozeal) 16 C'hwe 2022 da 11:17 (UTC)\nResisadenn: n’eus bureviad ebet, ha ret e vefe kaout 15 vot da nebeutañ evit dilenn unan nevez (da lavarout eo: ne vo ket graet). Met n’eo ket alies e ranker cheñch gwirioù an implijerien, ha gallout a reer goulenn kement-se ouzh ar stewarded. Huñvreüs (kaozeal) 30 Meu 2022 da 17:45 (UTC)\nN'eo ket "brezelioù" hepken a ra an IPoù-se met louzañ ar wikipedia gant o sorc'hennoù strizhkredennek ha drailhañ labour dereat ar wikipedourien all. O divarregezh da genlabourat ha da welout pelloc'h eget o begel eo a gas anezho d'ober drailh. Bianchi-Bihan (kaozeal) 15 C'hwe 2022 da 20:37 (UTC)\nKalz labour bet goulennet gant tud zo chomet e-skourr, evel reizhañ ar patrom Coord, da skouer. Pa lennan ar bajenn Wikipedia:Merourien e soñj din e c'hellfen bezañ merourez, evit klask ober ar pep mallusañ da vihanañ.\nSetu e lakaan ma anv, gant ma vo tud all o'n em ginnig ivez. Kevregourez (kaozeal) 15 C'hwe 2022 da 21:35 (UTC)\nN'emaon ket el listenn daoust da 546 degasadenn, met setu ma ali memestra : nebeut-tre a c'halloudoù ouzhpenn zo gant ar verourien e-keñver re an implijerien all (enrollet pe get) ; evit gwir, ne vefe ket ezhomm anezho ma vefe onest an holl implijerien ha ma kenlabourfent evit ar wiki en ur lezel o ego a-gostez. Emgenurzh zo ezhomm kentoc'h eget merourien. Evidon-me, trawalc'h eo din ober labour ur patroller (nann-ofisiel peogwir n'eus merour oberiant ebet), da lâret eo kempenn stumm ar pennadoù. Patroller engineer (kaozeal) 16 C'hwe 2022 da 08:57 (UTC)\nN'anavan ket mat a-walc'h ac'hanoc'h da vout gouest da lâr piv a c'hallfe bet dilennet pe pas. Ho leukel a ran dibab an hini a zereo. Undenbennak (kaozeal) 16 C'hwe 2022 da 11:04 (UTC)\nNebeutoc'h eget 200 degasadenn ganin ivez, n'hallan na mont war ar renk na mouezhiañ. Merourion zo ret koulskoude, zoken gant ken nebeut a berzhidi, rak un implijer na zouj ket d'an dereadegezh e pep keñver — labour ha darempredoù — zo trawalc'h evit breinañ ar raktres. アラン Alan J. Roxx (kaozeal) 18 C'hwe 2022 da 09:20 (UTC)\nNeuze, petra a raimp ? --Lekemok (kaozeal) 28 C'hwe 2022 da 10:47 (UTC)\nGortoz un tamm, me 'soñj din, rak nav implijer n'o deus ket roet o ali. Lezel pemzektez dezho, betek al Lun 14 a viz Meurzh, lakaomp ?\nPatroller engineer (kaozeal) 28 C'hwe 2022 da 11:00 (UTC)\nDaoust ha ne vefe ket fur ha talvoudus goulenn un tamm skoazell digant Fulup ? A galon.--2A01:CB08:8BB7:F100:207E:EE3B:BC48:1518 28 C'hwe 2022 da 10:57 (UTC)\nLenn a ran amañ a-us n'en deus graet netra e-pad tri bloaz, ha goulennet en deus ma vefe dilennet merourien all. Kas ur gemennadenn d'ar re a zo chomet mut, evel m'en doa graet Ar choler pemzektez zo ?\nPatroller engineer (kaozeal) 28 C'hwe 2022 da 11:03 (UTC)\nDaou anv zo betek-henn : Lekemok ha Kevregourez.\nRoit hoc'h ali a-zivout an dilennadeg, ha lakait hoc'h anv 'ta !\nKevregourez (kaozeal) 28 C'hwe 2022 da 15:49 (UTC)\nDaoust ha lezet e vo un den da votiñ meur a wech, m'en deus meur a gont (evel da skouer Kevregourez/Patroller engineer/Alan J. Roxx, aka Sad Edgar) ? Ne gavan ket e vefe gwall zemokratel. --Hans Abherve (kaozeal) 28 C'hwe 2022 da 16:21 (UTC)\n... ha Keritiad/ Rudlamot/Yoael ar C'horr... Evit prouiñ n'eo ket gwir n'eus nemet fiziout un enklask neptu e merourien a fiziañs, evel Vigneron. Bianchi-Bihan (kaozeal) 28 C'hwe 2022 da 17:43 (UTC)\nN'on ket ken merour amañ abaoe 2015.\nEvit prouiñ, ret eo kaout proueen da gentañ. @Hans Abherve ha Bianchi-Bihan: perak a soñjit en ar c'hontoù-se ? pelec'h emañ ar prouenn pe an arouez ?\nN’eus forzh penaos, n'eus ket d'ezhomm da strafouilhañ diouzhtu-kaer, tu vo da sell ouzh disoc'hoù ar votadeg a-raok digoulenn gant ar stewardda rein statud merour. Ouzhpenn, evit an dilennadeg diwezhañ ur reolenn oa « Bezañ enrollet war ar wiki brezhonek abaoe 4 miz d'an nebeutañ » (pezh n'eo ket gwir evit Implijer:Patroller engineer, hag ar c'hontoù Keritiad/Rudlamot/Yoel ar C'horr n'int ket oberiant ken). A galon, VIGNERON (kaozeal) 6 Meu 2022 da 19:34 (UTC)\n@VIGNERON: Respontoù resis, sklaer ha fur : 'tefe ket c'hoant d'adlakat da anv evel merour, kement ha reiñ dorn, e-pad ur pennadig-amzer d'an nebeutañ, d'ar re o doa laket o hini dija ? Ezhomm bras 'zo. A galon.--2A01:CB08:8BB7:F100:103C:B95E:A11D:7640 7 Meu 2022 da 10:53 (UTC)\nRe a zra m'eus d'ober dija war ar wikioù (ha n'eo ket flour atav ma vrezhoneg), merour on war Wikipedia e galleg, war Wikimammennoù, h.a met gallout a ran sikour martese. A galon, VIGNERON (kaozeal) 28 C'hwe 2022 da 17:20 (UTC)\nSikour 'c'hallez, sur eo. 2A01:CB08:8BB7:F100:C43:9890:530A:C65D 28 C'hwe 2022 da 17:47 (UTC)\nDemat deoc’h! Klasket am eus kenlabourat amañ — ne zeuan ket a-benn da grediñ e oa e 2019, er bed araok. Kavet am eus diaes hen ober evit an abegoù meneget ganeoc’h, ha kalz gwelloc’h e vije bet ar vuhez gant muioc’h tud evit stankañ an IPoù groñs. Goude-se am eus kempennet ar Wikimammenn. Aet e oan bet da verour evit hen ober gwelloc’h : pajennoù a oa da ziverkañ, traoù a oa da cheñch e pajennoù gwarezet (sed amañ un ali: ma dilennit merourien, roit dezho gwirioù merañ an etrefas ivez, a-hend-all ne vo den ebet gouest d’hen ober nemet dre c’houlenn digant ar stewarded pep gwech). Dihanet am eus peogwir ne gaven ket talvoudus labourat em unan, ha moarvat ne oa den ebet evit lenn ar wiki-mañ. Urzhiataerour a-vicher on, anavezout a ran meziant Mediawiki peogwir am eus labouret gantañ evit ma labour (un nebeut bloavezhioù zo, met ne vezont ket disoñjet traoù eus ar seurt-se ken buan). N’am eus ket graet degasadenn ebet abaoe pell zo, met gallout a rafen dont en-dro ma vefe meret ar wiki. Huñvreüs (kaozeal) 16 Meu 2022 da 21:27 (UTC)\nHag evel-just :  . Urzhiataerour zo brezhonek hervez Favereau, met n’eo ket hervez IPoù zo, ha ne glaskont ket komz pe skrivañ pajennoù, nemet plantañ ar reuz. Huñvreüs (kaozeal) 17 Meu 2022 da 17:00 (UTC)\nRe aes eo kompren ar ger "urzhiataerour", petra 'ri, evit an aotrou Kuzh, a zo "glanyezhour" ha "prederegour" a-vihanik, ha kuzhet a-dreñv e niverennoù cheñch-dicheñch. --Hans Abherve (kaozeal) 18 Meu 2022 da 13:27 (UTC)\nstlennegour : 340 disoc'h,\nurzhiataerour : 5 disoc'h.\nC'ha ! c'ha ! c'ha !\n89.83.212.115 18 Meu 2022 da 15:40 (UTC)\nijinour kompoderezh : 4 disoc'h\n(Kreizenn ar geriaouiñ : "informaticien : ijinour kompoderezh .g")\n176.182.28.217 18 Meu 2022 da 15:55 (UTC)\nUn tamm pell emañ Yann diouzh e gazeg, 'soñj ket deoc'h ?\nLekemok (kaozeal) 18 Meu 2022 da 23:20 (UTC)\nLekemok, petra a rafec'h mar befec'h dilennet evel merour : lezel erlec'hiañ "stlennegour" ouzh "urzhiataerour", ya pe get ? Ha perak ? 89.83.215.88 19 Meu 2022 da 10:02 (UTC)\nDija e taolfen un tamm muioc'h a evezh ouzh ar mesajoù, c'ha c'ha.\nSiriusoc'h, war ar foñs, "urzhiataerour" pe "stlennegour", ne vern din, splann eo an hini kentañ, implijet stank an eil. Da envel ar pennadoù pe ar rummadoù ez afen muioc'h war-zu "stlennegour" moarvat dre ma vez erbedet hag e seblant din bezañ implijetoc'h, n'eo ket evit kelo-se avat e huchin ma welan un "uzhiataerour" bennak silet amañ pe ahont, dreist-holl e-kreiz ar pennadoù. Mod pe vod, ne rin netra va-unan. Ma vez da erlec'hiañ un term gant egile e vezo gant asant ar gumuniezh ha diwar arguzennoù kinniget sioul. M'eo displijet unan gant un term a zo bet lakaet da anv ur pennad, gwelloc'h sachañ an evezh war ar bajenn gaozeal peotramant en davarn. Siwazh meur a wezh e oa bet brezelioù ha sach-blev war seurt tachenn (soñj 'meus c'hoazh eus emgann an ibil-chokolad), gant arguzennoù mat alies, met kinniget en doare gwashañ a zo, m'eo bet diaes da izili ar gumuniezh kemer perzh e seurt diviz.\nLekemok (kaozeal) 23 Meu 2022 da 08:53 (UTC)\nUr miz hanter zo e oa bet sachet hon evezh gant Ar choler war ar poent-se. Daou anv c'hoazh, Kevregourez ha me. Daoust hag e kendalc'homp da glask sachañ tud ? Daoust hag e komañsomp an dilennadegoù kuit da c'helver merourien maez hon wiki da sikour ? --\nLekemok (kaozeal) 23 Meu 2022 da 09:01 (UTC)\nSouezhus eo. Perak ne fell ket d’an implijerien mont da verour? Huñvreüs (kaozeal) 23 Meu 2022 da 09:27 (UTC)\nAbalamour da emzalc'h Bianchi-Bihan abaoe krouidigezh ar Wikipedia brezhonek, anat eo. Setu perak ez eus ez-implijerien enrollet, ez-merourien bet taget gantañ en o zouez, o kenderc'hel da voueta ar wiki dindan IP. --2A01:CB08:890E:C600:2510:2C0C:C4EB:470B 23 Meu 2022 da 10:11 (UTC)\nArguzenn gozh taolet gant un den a guzh dindan meur a anv (hag a IP) , ha n'en deus graet nemet kunujenniñ ha degas e sorc'hennoù yezhel. Ma en dije bet c'hoant en dije savet pennadoù, dibabet en deus louzañ ha breinañ, ha kenderc'hel a raio muiañ ma c'hallo. Bianchi-Bihan (kaozeal) 23 Meu 2022 da 13:53 (UTC)\nHa setu BB o respont d'un damalladenn skrivet gantañ e unan dindan un IPv6, evel boaz. 176.173.126.67 23 Meu 2022 da 14:21 (UTC)\n🤔 Ne zlefe ket emzalc’h un den bezañ ken kudennus. Ma fell d’ar gumuniezh derc’hel anezhañ e c’heller sevel reolennoù ha, pa vez ret, implijout benvegoù Mediawiki. Ma gav gwelloc’h ar gumuniezh ober heptañ ez eus benvegoù evit se ivez. N’eo ket un afer a verour met kentoc’h un afer a gumuniezh, dezhi da zibab. Merourien zo tud gant un nebeut boutonioù ouzhpenn evit naetaat ar wiki, n’int ket barnerien nag archerien. Huñvreüs (kaozeal) 23 Meu 2022 da 10:46 (UTC)\nDousik dezhi, aotrou beskont, ma implijfen ho toareoù n'em bije ket savet kement a bennadoù : http://br.wikiscan.org/users. Bianchi-Bihan (kaozeal) 23 Meu 2022 da 15:19 (UTC)\nLennet en ukwikiAozañ\nРосійське вторгнення в Україну: як допомогти й отримати допомогу під час війниPenaos (Aloubadeg Ukraina gant Rusia : penaos sikour ha kaout sikour e-pad ar brezel)\nSetu petore spered a rankfe ren er Wikipedia brezhonek, ne gav ket deoc'h ?\nAlan Dipode (kaozeal) 23 Meu 2022 da 18:48 (UTC)\nLañsit ’ta an dilennadeg, mar plij, ha roomp ar benvegoù evit ober war-dro ar roñfled an trolled ar re skuizhus da genlabourerien oberiant. Kement hag ober e lakan ma anv, n’on ket ur c’henlabourer reoliek met dont a rafen aliesoc’h ma vefe diskoulmet ar seurt kudennoù-se, anavezout a ran mat ar meziant, ha n’am eus en em gannet gant hini ebet. Huñvreüs (kaozeal) 25 Meu 2022 da 17:27 (UTC)\nPoent eo kas an traoù war-raokAozañ\nKrouet 'meus ur bajenn evit ar votadeg. Kinnig a ran komañs da votiñ a-benn dirgwener, 1añ a viz Ebrel 2022. Ma fell da lod all kinnig o anv, peotramant kinnig anvioù all e chom un nebeud devezhioù evit en ober. --\nLekemok (kaozeal) 30 Meu 2022 da 08:41 (UTC)\nAdtapet diwar « https://br.wikipedia.org/w/index.php?title=Wikipedia:Dilennadeg_2022&oldid=1983181 »\nKemm diwezhañ d'an 30 Meu 2022 da 17:45\nKemmoù diwezhañ degaset d'ar bajenn-mañ d'an 30 Meu 2022, da 17:45.


Diwar-benn bloavezh 1739 an deiziadur juluan eo ar bajenn-mañ.\n20 a viz Meurzh: Nadir Shah a aloub Delhi en India hag a lak en arigrap ar gêr.\nDizoloadenn ar c'hobalt gant ar c'himiour svedat Georg Brandt.\nGwelet ivez :Rummad:Ganedigezhioù 1739\nGwelet ivez:Rummad:Marvioù 1739\nRoll ar Pennoù Stad e 1739\nDiwar-benn bloavezh 1736 an deiziadur juluan eo ar bajenn-mañ.\nDiwar-benn bloavezh 1737 an deiziadur juluan eo ar bajenn-mañ.\nDiwar-benn bloavezh 1738 an deiziadur juluan eo ar bajenn-mañ.\nDiwar-benn bloavezh 1740 an deiziadur juluan eo ar bajenn-mañ.\nDiwar-benn bloavezh 1741 an deiziadur juluan eo ar bajenn-mañ.\nDiwar-benn bloavezh 1742 an deiziadur juluan eo ar bajenn-mañ.\nAnna Amalia von Braunschweig-Wolfenbüttel (1739 en Wolfenbüttel - 1807 en Weimar) a oa ur briñsez alaman, dugez Sachsen-Weimar-Eisenach, hag ur sonaozourez.\nJean Nicolas Houchard, milour ha jeneral gall, bet ganet d'ar 24 a viz Genver 1739 e Forbach (Bro-C'hall), marvet dibennet d'ar 17 a viz Du 1793 e Pariz (Bro-C'hall).\nTrec'h e voe en Emgann Hondschote e 1793.\nLoeiz VIII a vez graet eus an dud -mañ\nLoeiz VIII (Bro-C'hall) (1187-1226),\nLoeiz VIII Bavaria-Ingolstadt, dug Bavaria eus 1441 da 1445,\nLoeiz VIII Hesse-Darmstadt (1691-1768), Landgrav Hesse-Darmstadt (1739-1768).\nMaria Josepha von Bayern, pe Maria Josepha Antonia Walburga Felicitas Regula (1739–1767), a oa merc'h d'an impalaer Karl VII an Impalaeriezh Santel ha d'e bried Maria Amalie von Österreich.\nGanet e oa e München.\nMengli II Giray a oa mab da Selim Iañ Giray ha khan Krimea div wech en XVIIIvet kantved.\nKalgay e voe d'e vreur, Kaplan Iañ Giray e-pad e daou ren kentañ.\nDont a reas da vezañ khan goude ma voe kaset e vreur, Saadet IV Giray, en harlu ha d'ar 24 a viz Du 1724 e erruas e Bahçesaray, kêrbenn ar c'hanat.\nE miz Gwengolo 1730 e voe un emsavadeg en Istanbul ha skarzhet ar sultan Ahmet III. An emsaverien a dennas ivez e garg digant Mengli II a-benn lakaat en-dro Kaplan Iañ war tron khanat Krimea pa soñjent e oa a-du ganto.\nMervel a reas d'an 31 a viz Kerzu 1739.\nTauraco a zo ur genad e rummatadur an evned, ennañ an darn vrasañ eus an tourakoed, krouet e 1779 gant an naturour poloniat Jan Krzysztof Kluk (1739-1796).\nTwm o'r Nant eo an anv-pluenn implijet gant ar skrivagner kembraek Thomas Edwards (1739 – 3 a viz Ebrel 1810). Genidik e oa eus Llanefydd, e Sir Ddinbych gwechall, e biz Kembre. Yann e vil vicher e voe e-pad e vuhez : devezhour war ar maez, tavarnour, douger keuneud, mañsoner...\nAnavezet eo Twm o'r Nant gant e skridoù anvet “anterliwtiau”, pezhioù-c’hoari farsus ha flemmus, graet evit bezañ c’hoariet war leurennoù er foarioù pe er pardonioù. Skrivañ a reas ivez e-leizh a ganaouennoù hag a varzhonegoù.\nE dibenn an XVIIIvet hag e deroù an XIXvet kantved e teuas da vezañ brudet e-touez an dud vunut, rak en e skridoù e adkavent o meno war direizhderioù ar mare-hont. En e amzer e veze graet "Cambrian Shakespeare", da lavaret eo "Shakespeare Kembre", eus Twm o'r Nant.\nKregiñ a ra an XVIIIvet kantved d'ar 1añ Genver 1701 hag e echu d'an 31 Kerzu 1800.\nA-wechoù, gant istorourien europat zo, e vez strishaet an XVIIIvet kantved d'ar prantad a ya eus 1715 da 1789 hepken, da lavaret eo d'ar mare etre marv Loeiz XIV a Vro-C'hall hag an Dispac'h gall.


Habiba Djahnine - Breizh ha liesseurted\npe selloù all war Aljeria !\nAljerianez eo Djahnine, barzhez ha teulfilmourez !\nDibabet he deus bevañ e Timimoun, un oaziz er Sahara, met tremen a ra kalz amzer o vont hag o tont. Mont da vBejalaïa: a-orin eo-hi eus BejaIaïa e Kabilia; eno eo he deus diazezet ar Rencontres cinémathographiques e 2003. Mont a ra da Aljer pe da gêrioù bihan all evit gwelet tud, skoazellañ ha stummañ stajidi deuet eus pevar c'horn ar vro evit Béjaïa Docs, bet savet ganti e 2007. D'an dezerzh ez a ivez, da Hassi Messaoud, evit he film nevez. Mont a ra da Europa evit klask skoazell, pe evit ober tammoù ehanoù, reoù a varzhoniezh a-wechoù. Habiba, laouen dalc'hmat, startijenn enni, mennet da gomz eus Aljeria. Tud yaouankoc'h ouzh he heul.\nHabiba, penaos e teu ar c'hoant sinema ?\nMa c'hoar Nabila, stourmerez evit ar merc'hed, a zo bet drouklazhet e 1995 e Tizi-Ouzou. Un toullad deizioù war-lerc'h em eus ranket tec'hout da Vro-C'hall gant ul lodenn eus ma familh. Ne'm boa respont ebet d'ar goulennoù a oa war ma spered, ne oa ket a-walc'h din skrivañ ha divizet em eus deskiñ filmañ. Heuliet em eus kentelioù Jean Rouch, aet on d'ar Sorbonne, heuliet prantadoù stummañ e Lussas.\nHir eo bet ?\nUnnek vloaz eo bet ar film-se e go ha pemp bloaz da gas anezhañ da benn. En diwezh, e 2006, e teu Lettres à ma sœur er maez. Ur skrid-tamall didrouz a-enep kement stumm anterinouriezh a zo, ul lizher sioul evit deskiñ adsevel, un enor d'ar merc'hed eo ivez. Evidon eo bet un doare da skarzhañ an aon a oa ennon ha da adkemer ma flas er gevredigezh aljerian. D'ar memes koulz e oan krog da brederiañ war skeudenn Aljeria. Pep tra a yae a-gevret, evel ma vije anat.\nPerak ez peus krouet Les Rencontres de Bejaïa e 2003 ?\nE-pad an dek vloaz teñval n’ae ket ken an Aljerianed d'ar sinema. An anterinourien, eus forzh peseurt tu e vijent, o doa diframmet ar gaoz digant an dud ha n'halled ket kendivizout ken. Ar Rencontres a zo bet un doare da brederiañ asambles diwar-benn talvoudegezh ar skeudennoù o tont eus ar C'hornôg hag ar re a felle dimp-ni ober hon-unan. Un tamm frankiz eo bet evidomp, pedet hon eus kalz a sevenerien pe tud a vicher o tont eus bed ar c'hleweled evit prederiañ asambles ganimp. Ar Vretoned a zo bet emsavus en afer gant Gwarez Filmoù ar Vro, Gouel ar Filmoù Douarnenez, Travelling Roazhon. Kempennet eo bet luc'hvanner Bejaïa gant Claude Arnal. Gilbert Le Traon en deus filmet Pierre Clément, oberataer Vautier, aet da anaon nebeut goude.\nDiaes oa kas an traoù en-dro ?\nD'ar c'houlz-se ne felle ket d'ar gouarnamant skoazellañ seurt degouezhioù. Ne ra ket bremañ kennebeut. Ne zeuomp a-benn d'en ober nemet a-drugarez da skoaziadoù etrebroadel. Aozet e vez gant Ministrerezh ar Sevenadur kalzik a zegouezhioù “skedus” pe “tonius”, evel re ar sinema jordanian, ur sizhunvezh sinema arab, met ne gemer ket e kont filierenn ar c'hleweled a-bezh. Ar skignañ da skouer: n'eus nemet ugent lec'h gant salioù a-ratre er vro a-bezh, el lec'hioù all eo ret ober diouzh ma vez neuze. Kas a reomp an dafar bannañ video ganimp. Evit pezh a sell ouzh ar filmaouegoù, a oa bet ken buhezek er bloavezhioù 1970, n'eus koulz lavaret mann ebet ken diouto, dilamet o fal diganto. An intrudu prevez zo bet ur c'hwitadenn. Ha koulskoude hon eus ezhomm bras eus skeudennoù, ha ne fell ket dimp kaout bruzunajoù hepken.\nPerzh dibar ar Rencontres a zo dont a-benn da lakaat ar stummañ da glotañ gant an dewelet, preder war ar skignañ, ha raktresoù war kelennadurezh ar skeudennoù.\nGwir eo, tremen poent eo e rafemp ni hon-unan an enklaskoù war hon istor a-vremañ, hini an dazont hag an hini tremenet. N'eus ket eus ar filierenn sinema en Aljeria en diavaez eus eus rannoù an deknisianed pe un toullad skolioù prevez, ret eo en em gemer e stumm all : arnodiñ, produiñ, adsoñjal. Un hanter-kant stajiad bennak a zo tremenet dre Bejaïa abaoe 2007. Ne vez nemet 8 paotr ha plac'h e pep stummadur, an holl dindan tregont vloaz. Ne c'houlennan nemet un dra diganto : kaout ur raktres teulfilm diwar-benn un dra a anavezont, war o zachenn. Evit dibab anezho, e ran tro Aljeria, ar c'hêrioù koulz hag ar c'hêriadennoù... En diwezh, e heulian ar re yaouank e-pad ur bloaz, met chom a ran e darempred ganto goude-se. Tremen a reont kalz amzer o skrivañ ha goude-se e vezont stummet evit pezh a sell ouzh an holl draoù a denn d'ar seveniñ. Ober a ran ivez diouzh bodañ stummerien n'o deus ket ar memes sell ha me. A-bouez eo evidon e vefe meret mennozhioù disheñvel.\nAr filmoù-se a c'heller gwelet ?\nYa, istitlet int bet hag embannet hon eus ur c'houfrig DVDoù. Tamm kentañ un dastumad, un doare da ziellañ hon bro. Krog e vezer da welet ar filmoù er festivalioù, stummet hon eus ur plac'h yaouank war ar skignañ. Ar stajidi gozh o deus krouet ur rouedad evit bezañ war evezh pa vez kinnigoù labour er c'hleweled. Labourat a reont ivez pa vez gourc'hemennet filmoù. Luskañ a reont ar c'hluboù filmoù, un dra ret er stignad-se.\nNe gemer ket se re a amzer ? Kendalc'h a rez da filmañ ?\nSkuizh-divi e oan goude ar bloaz paseet. Ret eo bezañ war vale a-hed an amzer, skuizhus ha faezhus eo gwask an ensavadurioù. Ret e vo din paouez ur pennadig, evit gwelet gwelloc'h disoc'h ar stummadurioù. Hag ur film am eus e go ivez, war merc'hed Hassi Messaoud, ur gêr gant petrol e-kreiz an dezerzh. Eno ez eus aet kalz a verc'hed o-unan da labourat. Un danvez start. Ha goude on deuet ez pro c'hlavek ha ken kaer evit skrivañ... barzhonegoù marteze ? Awenet mat on amañ !\nEvit kaout filmoù Béjaïa Doc, ar stal-labour stummañ nemeti en Aljeria\nJ'ai habité l'absence deux fois gant Drifa Mezeneer\nfilm rummad stajidi 2011, en e bezh\nKoufrig 30 DVD ar stalioù-labour a gaver da brenañ digant Kaïna cinéma\nUl lec'hienn titouroù sevenadurel war ar bed kreizdouarel\nRetrouvez les films de Béjaïa Doc, un atelier de formation unique en Algérie :\nun film de la promotion 2011, en intégralité\nLe coffret des 30 DVD des ateliers est en vente auprès de Kaïna Cinéma.\nUn site d’informations culturelles sur le monde méditerranéen :\n2011 Saphia. Une histoire de femme\n2011 Avant de franchir la ligne d'horizon\n64 ' Un regard sur 20 ans de mobilisation/répression politique en Algérie, à travers la parole de femmes et d'hommes militants.\n2010 Retours à la montagne\n51' Tour d'horizon sur le développement durable en montagnes\n2009 Autrement citoyens\n55' Ce film porte une regard différent sur diverses associations algériennes, toutes très combattives, issues véritables pour la société.\n2006 Lettre à ma sœur\n77' Le 15 février 1995, à Tizi Ouzou, Nabila Djahnine, présidente de l'association Thighri N'tmetout, tombait sous les balles d'un groupe armé. Sa sœur Habiba revient vers ceux qui l'ont connue. Un magnifique plaidoyer contre la violence.\n2004 Migrants en Europe\n2002 Les métiers de proximité\nHabiba Djahnine (72.9 KiB)\n« Autrement citoyens… des associations en mouvement» a ro ur sell war ar c'hevredigezhioù aljerian. Diskouez a ra engouestl izili ar c'hevredigezhioù evit pezh a sell ouzh kudennoù kizidik evel an dud nammet, ar feulster e-keñver ar (...)


Kallisto - Wikipedia\nJupiter ha Kallisto gant François Boucher. Mirdi Pouchkin. Moskov. Kemeret tres Artemis /Diana gant Zeus.\nDiana ha Kallisto, gant Tizian (1559). Livet eo ar mare ma wel Diana eo dougerez Kallisto (National Gallery of Scotland).\nKallisto (Καλλιστώ e gregach, diwar καλλίστη "(an hini) vravañ") a oa pe ur verc'h da Lykaon, pe un nimfenn, kompagnunez da Artemis, ha dre se gwerc'hez dre ret.\nOrgediñ outi a reas Zeus un deiz m'he gwelas oc'h ober un diskuizh en ur c'hoad. Diwerc'hezet e voe Kallisto gant Zeus dre widre, gwisket gantañ tres Apollon, pe, hervez mojennoù all, dremm Artemis hec'h-unan (gevelled e oa Apollon hag Artemis).\nUr pennad goude, echu un hemolc'hadeg ha poent dezho diskuizhañ, setu Artemis hag he gwerc'hezed o vont da gouronkañ. Termal a reas Kallisto da ziwiskañ gant aon da ziskouez e oa dougerez. Ret e oa dezhi avat, ha kompren a reas an doueez e oa bet trubardet.\nDroug a voe en doueez (dre warizi marteze), p'he devoa gwelet e oa brazez he c'hompagnunez. Ma voe troet Kallisto gant Artemis en un arzhez.\nLod a lavar eo gant Hera, ken gwarizius all, lod a lavar eo gant Zeus, evit he gwareziñ, e voe graet ar c'hemm-se.\nUr mab he doe Kallisto diwar-lerc'h an nozvezh-se, Arkas e anv, ha dont a reas da vezañ roue Arkadia. Un deiz ma'z edo-eñ o chaseal e c'hoantaas lazhañ un arzhez hag a oa e vamm. Mirout outañ a reas Zeus, pe Artemis gouez da lod. Kaset e voent o-daou, mamm ha mab, d'an oabl, e-lec'h ma splannont o-daou, ar vamm evel Ursa Major (pe ar C'hastell-karr kamm), he mab evel Ursa Minor (ar C'harr-kamm bihan).\nHervez mojennoù all e vije bet lazhet an arzhez gant ur saezh tennet gant Artemis.\nYaou ha Kallisto, gant Jacopo Amigoni (1675-1752), engravadur war-dro 1740-1750). Gwisket eo dremm Diana gant Yaou.\nKarantez[kemmañ | kemmañ ar vammenn]\nMojenn Kallisto eo an hini nemeti ma weler ur pennad hoalerezh etre div vaouez e mojennoù Hellaz.\nAdtapet diwar « https://br.wikipedia.org/w/index.php?title=Kallisto&oldid=1945484 »\nKemmoù diwezhañ degaset d'ar bajenn-mañ d'an 14 C'hwe 2022, da 07:11.


Apesar de Você - Wikipedia\nApesar de Você zo ur ganaouenn bortugalek savet ha kanet gant ar c'haner Chico Buarque de Holanda e 1970 diwar-benn an diouer a frankiz en amzer diktatouriezh an arme e Brazil. Berzet e voe er skingomz gant gouarnamant ar jeneral Emílio Garrastazu Médici. Aotreet e voe eizh vloaz goude gant hini ar jeneral Ernesto Geisel.\nE meurzh 1970 e tistroas Chico Buarque da Vrazil goude tremenet bloaz en Italia dre m'en doa kredet André Midani, rener e ti Philips, a lavare $ "e oa an traoù o wellaat e Brazil". Koulskoude n'eo ket se a gavas ar c'haner, ha gaou a oa bet kontet dezhañ gant Midani; jahinerezh a veze, hag alies e veze dastumet tud e-kuzh ha ne vezent ket gwelet ken. Kement-se a ziskouezas en ur ganaouenn savet e doare ur chabous etre amourouzien. Pa rankas kas e ganaouenn da gevrenn ar skridensellerezh e kredas Chico e vije lakaet berzh warni met ne voe ket.\nKanet eo bet ivez gant Clara Nunes ha ne ouie ket diwar-benn petra e oa ar ganaouenn, ma rankas mont da ganañ evit an arme goude-se en Olimpíadas do Exército e 1971 evel digoll.\nOuzhpenn Clara Nunes e voe enrollet ivez gant Maria Bethânia, Benito Di Paula ha Beth Carvalho.\nYouTube - Chico Buarque - Apesar de Você\nAdtapet diwar « https://br.wikipedia.org/w/index.php?title=Apesar_de_Você&oldid=1634462 »\nKemmoù diwezhañ degaset d'ar bajenn-mañ d'an 13 Ebr 2015, da 21:44.


Lesotho zo ur rouantelezh eus traoñ Afrika zo enklozet penn-da-benn e Suafrika. "Bro ar re a gomz sotho" eo ster anv ar vro. A-raok dont da vezañ dizalc'h e 1966, e veze graet Basutoland anezhi. Maseru eo ar gêr-benn.\n''Muso oa Lesotho''\nGer-stur : "Khotso, Pula, Nala" (Sesotho)\n"Peoc’h, Glav, Berzh"\nKan broadel: Lesotho Fatse La Bontata Rona\n(ha kêr vrasañ) Maseru\n- Roue Letsie III\n- Kentañ ministr Moeketsi Majoro\n- Deiziad 4 a viz Here 1966\n- Hollad 30 355 km² (34vet)\n- istimadur Gouere 2005 1 795 0001 ()\n- niveradeg 2004 2 031 348\n- Stankter 59/km² (138vet)\n1 Brasjedet eo ar sifr-se oc’h ober stad eus feur uhel ar verventi abalamour da gleñvedoù evel ar SIDA.\nGwel eus kêriadenn tier-kilo Lesotho.\nDisrannet eo Lesotho e dek distrig, pep a verour en o fenn. Camptown a vez graet eus pennlec'h pep distrig.\nPakalitha Mosisili a oa kentañ ministr etre 1998 ha 2012 hag etre 2015 ha 2017.\nAdtapet diwar « https://br.wikipedia.org/w/index.php?title=Lesotho&oldid=1896617 »\nKemm diwezhañ d'an 1 Meu 2021 da 21:47\nKemmoù diwezhañ degaset d'ar bajenn-mañ d'an 1 Meu 2021, da 21:47.


Lein - Wikipedia\nLein ar beure gant William Bouguereau (1887).\nPred kentañ an devezh eo lein (pe dijuniñ). Kemeret e vez goude bezañ savet eus e wele, pe diwezhatoc'h er beure.\n1 Lein e Breizh gwechall\n2 Al lein a-vremañ\n4 Al listri\nLein e Breizh gwechall[kemmañ | kemmañ ar vammenn]\nGwechall e veze leinet bara du, krampouezh ed-du ha soubenn, yod-kerc'h, yod-ed-du, soubenn gant ar gouerien.\nAl lein a-vremañ[kemmañ | kemmañ ar vammenn]\nUl lein kevandirel.\nUl lein saoz gant vioù mezet, salzigoù, black pudding, bacon, tokoù-touseg, fav gwenn, hash browns hag un hanter tomatezenn.\nAdalek an XXvet kantved e Breizh eo krog an dud da zebriñ hag evañ traoù all da lein, boued dous dreist-holl (bara gant amann ha/pe koñfitur, bara krazet, biskotennoù), ur banne chokolad tomm gant ar vugale, unan kafe dre laezh gant an dud vras, a-wechoù ur banne chug-orañjez.\nSeurt lein vez anvet lein gevandirel gant al letioù adalek an eil lodenn eus an XXvetkantved, pa vez graet lein saoz eus ur pred sall gant salzigoù, fav gwenn, bacon, vioù, keuz hag edajoù, hag ur banne te da evañ. En XXIvet kantved e vez debret edajoù sukret gant lod e Breizh dre levezon ar sevenadur angl-ha-saoz. Tuet e vez tud zo da zebriñ leinoù yac'hoc'h gant bara brazed, ur frouezhenn, un evaj, ur yaourt.\nDre vras e vez fonnusoc'h al lein e Norzh Europa ha treutoc'h er Su. Er broioù saoznek e vez debret edajoù evel ar c'horn-flakes, e Bro-Spagn e vez debret churros.\nBouedouriezh[kemmañ | kemmañ ar vammenn]\nHervez ar vezhurourien e tle an dud debriñ ul lein fonnus goude ur yunadenn 10 eur bennak hag evit kaout energiezh evit ar beure. Ur c'hard eus kaloriennoù ar glukidoù e rank degas al lein bemdez, gant ur c'hempouez etre ar sukrennoù kevall hag ar sukrennoù divall. Un evaj, edajoù ha frouezh eo ret bezañ debret pe evet, peogwir e tegas proteinoù, glukidoù ha vitaminoù.\nAl listri[kemmañ | kemmañ ar vammenn]\nImplijet e vez un tas, ur volenn pe ur mug, ur pod-kafe pe ur pod-te. Un asied evit lakaat e damm bara, ur gontell evit ledañ an amann hag ul loa evit ledañ ar c'hoñfitur. Gant ur gontell e vez ledet o c'hoñfitur gant ar Saozon.\nBod ha boued, kevatal d'ar bed & breakfast (B&B) breizhveuriat, un ti lec'h ma vez kousket ha debret lein antronoz veure.\nAdtapet diwar « https://br.wikipedia.org/w/index.php?title=Lein&oldid=1912585 »\nKemmoù diwezhañ degaset d'ar bajenn-mañ d'an 7 Her 2021, da 16:22.


Buhez ar Zent. pages 326, 327, 328, 329. Encyclopédie Marikavel.\nKentan hano a gavomp en skridou kristen ar pevare kantved eo hini Athanas, a reas muioc'h gant e spered, evit kreski relijion Jezuz-Krist, evit Konstantin gant e holl c'halloud. Genel a reas en Alexandri, er bla 297, hag Alexandr, eskob ar ger-ze, hen savas en e lez hag a lakas Origen ha sant Anton d'e gelenn. Unan a reas anezan eun doktor; o-daou e rejont anezan eur zant.\nEn amzer-ze (318), Arius, person eur barouz eus kêr Alexandri, a lavaras gaou en e gelennadurez war Jezuz-Krist. Evitan, Hon Zalver, elec'h bezan Mab da Zoue, ne oa nemet ar c'hosan, ar c'haeran hag ar zantelan eus e grouadurien.\nEskob Alexandri, sant Alexandr, skoazellet gant Athanas, en devoa neve grêt avieler, a enebas start ouz Arius; o welet n'helle ket dont a benn anezan, e vodas eur c'honsil en Alexandri (320). Kelennadurez Arius a oe kondaonet.\nHeman a dec'has neuze etrezek ar Palestin hag a gavas digemer en Nikomedi. Ac'hane e talc'has da brezek e gelennadurez foz. Pa deuas di Konstantin da chom, goude bezan trec'het Lisinius (323), n'hallas ket chom hep zoursial eus an tabut a oa savet en Iliz ar zav-heol, ha goude bezan en em glevet gant ar pab sant Sylvestr, e tigoras ar c'hentan konsil-meur en Nise, er bla 325. Tri-c'hant triouec'h eskob a oa ennan. An impalaer a 'n em gargas e-unan eus holl frejou o hent. Eun dra gaer oa gwelet an eskibien-ze diredet eus pevar c'horn ar bed kristen. Darn a zouge war o c'horfou ar merkou enorus eus ar poaniou o devoa bet da c'houzanv evit Jezuz-Krist; darn a oa brudet dre o c'hargou uhel, ha darn-all, dre ar miraklou o devoa ar c'halloud d'ober. Athanas, daoust ne oa c'hoaz nemet avieler, a oe ene ar c'honsil-ze; hen eo a zispennas, barz ar berran amzer, geier Arius hag a lakas ar gwellan ar wirione da skedi.\n« Ni a gred en eun Doue, Tad Holl-C'halloudeg, Krouer an treo a weler hag ar re ne weler ket; hag en eun Otrou, Jezuz-Krist Mab Doue, engehentet e-unan hepken gant an Tad, da lavaret eo, gant danve an Tad, Doue eus Doue, sklerijen eus ar sklerijen, gwir Doue eus gwir Doue, engehentet ha nan krouet, eus an hevelep danve gant an Tad, ha gantan eo bet grêt pep tra en nenv ha war an douar. Diskennet eo bet eus an nenv evidomp hag evit hon zilvidigez ; kemeret en deus korf, hag en em c'hrêt eo den; gouzanvet en deus ha savet eo leun a vue, d'an trede de goude e varo; pignet eo en nenv hag ac'hane e teuio da varn ar re veo hag ar re varo. »\nAlexandr a varvas nebeut awalc'h goude konsil-meur Nise, hag Athanas, daoust d'e yaouankiz, a oe hanvet raktal da gemer e Gador (326).\nE vue a eskob pen-da-ben a dremenas o stourm ouz an Arianed. Pemp gwech e oe harluet, abalamour ma talc'he start da gredo Nise; eur wech, en amzer Konstantin (330); diou wech, en amzer Konstans (341) hag eur wech, en amzer Julian; eur wech, en amzer Valans (307). Ugent vla, war c'houec'h vla ha daou-ugent ma oe eskob, a dremenas er-mêz eus e eskopti; mes ne baouezas ket, evit kelo-ze, da gomz, da skrivan ha da skei war Arius ha war e gelennadurez. Pemp bla e chomas kuzet en eur puns sec'h; pevar miz en be e dad; goude eur vue hirr ha strafuilhet, seurt ne weler ket, e varvas en peuc'h en e wele, en Alexandri, er bla 373.\nAthanas a oa eun den dispar; eun den hag en devoa lagad da welet buhan ar sklerijen war bep tra; eun den, hag evitan da vezan klasket trabas outan, a-gle hag a-zeou, a veze bepred difazi ar skridou a zave; eun den hag en devoa penn. Karet a rê e bobl, hen kare ive evel eun tad; karantezus a oa evit ar bec'herien hag an heretiked, pa wele enne eun neuden eun bennak; mes spontan rê prezegerien ar gaou hag ober aon da bennou-bras an douar, p'en em lakent da dispenn gwiriou an Iliz.\nN'eus goulenn ebet hag on defe kement a ezom da gaout eur respont skler ha frêz hag ar goulenn-man : Jesuz-Krist hag hen a zo Doue, ya pe nan ?\nHano a oa anezan, ganl Adam hag Eva, war dreujou baradoz an douar.\nSkrivet oe e vue pempzek kant vla arôk e c'hinivelez.\na) Grêt en deus miraklou. Laket en deus an drouk-sperejou da vont eus ar c'horfou perc'hennet gante; troet en deus an dour en gwin; laket ar bara hag ar pesked da greski; gourc'hemennet d'an avel bezan sioul; kerzet war ar mor; pareet en deus tud lor, lud dall, tud bouzar, tud mut, tud notet; laket en deus mab intanvez Naïm, merc'h Jaïr. Lazar Bethani, da zevel eus a varo da veo; savet eo bet e-unan eus ar be hag en em ziskouez en deus grêt d'e ziskibien, leun a vue.\nb) Grêt en deus profesiou, diwar-benn ma tlee mervel ha sevel eus ar be, d'an trede de; diwar-benn e ziskibien bag ar brezel a vijo grêt d'eee; diwar-benn e Iliz hag he galloud d'en em ledan dre ar bed; diwar-benn e vro hag an darvoudou spontus a dlee digouezout gant; ar profesiou-ze holl a zo deul da wir.\nc) Savel en deus eur gelennadurez. Den ne gomzas biskoaz ken uhel ha ken splann, evel ma reas, war gement tra a dle gouzout au den; ar re o deus heuilhet e gomzou a zo ken skedus o bue, ha m'eo tenval bini ar ro a vev c'hoaz er-mêz eus e lezen.\nIII. — Jezuz-Krist a zo Doue. Kernent-se zo anat dre ar pez a c'hoarvezas goude e dremenvan. An Ebestel a embannas e hano hag a ziazezas e Iliz en o gwad; ne varver ket abalamour da zorc'hennou goullo.\nKonversion ar baganed ha dismantr ar Judevien a ziskoue eo Jezuz-Krist ar sklerijen a c'hede ar boblou, hag eo deut war an douar da glozan an Testamant koz ha da zigeri an Testamant neve.\nPiou zo brudet evel Jezuz, kalvez yaouank Nazareth ? Piou zo karet eveltan ? Hag ar garante a zo evitan a zo seul souezusoc'h m'eo red en em gasaat an unan ha dougen ar groaz evit he c'haout. Piou zo kasaet eveltan ? Tud a zo hag a garf'e e gaout etre o daouarn, evit e stagan adarre ouz ar groaz, hag o vezan ne gavont ket anezan, e reont brezel d'ar re a gred ennan, d'ar re a zent outan, d'ar re a gomz anezan.\nJezuz-Krist, mar deo karet ha kasaet war an douar evel mac'h eo, n'eo nemet abalamour m'eo Doue.


Le Télégramme - Benjamin Choner\nBenjamin Texier-Pauton : « Al langach chon ne oa ket brezhoneg ar re all, ar re o chom e Pont n'Abad, ar vilajenn grandis. Ne oa ket ivez galleg ar re cheuc'h, ar pennoù chagudet ». (Foto Olivier Scaglia)\nEmañ Benjamin Texier-Pauton o paouez echuiñ ur studiadenn war luc'haj ar Vro Vigoudenn : al «langach chon».\nEmañ Benjamin Texier-Pauton o paouez echuiñ ur studiadenn war luc'haj ar Vro Vigoudenn : al «langach chon». «Me zo eus Pont n'Abad. Pa oan bihan ez aen da brezeg gant ma zad kozh. Picheter a oa lavaret eus ur prizon. Kech a dalveze mezv... Me 'soñje din e oa komzoù brezhonek. War-lerc'h em eus komprenet e oa langach chon». Ul langach bet chomet o kousket en un tu bennak 'ba penn Benjamin Texier-Pauton, ha bet dihunet pa oa eñ war ar studi e Roazhon. «Me a oa oc'h ober ur vestroniezh war ar saozneg hag em boa kemeret "brezhoneg" evel option. Da 24 bloaz em eus desket brezhoneg. E skol veur Roazhon em boa muioc'h a startijenn da zeskiñ ar yezh evit 'ba Bro Vigoudenn !». Ha deuet en-dro komzoù an tad kozh. War o lerc'h eo aet Benjamin Texier-Pauton. A zor da zor e karterioù Pont n'Abad, e tier ar re gozh da glask ar re a ouie langach chon c'hoazh. Hag eo deuet a-benn. Enrollet eo bet an dud-se. 350 ger pe frazenn bennak en deus dastumet. Relegoù luc'haj Pont n'Abad.\nE karter ruz Pont n'Abad\n«En XIXvet kantved e oa ganet langach chon e Lanbourc'h, karter paour Pont n'Abad. Ur c'harter ruz bet a-wechoù lesanvet "Stalingrad".» «Er penn kentañ e oa daou langach : hini ar sevel tier a oa prezeget gant ar bikerien mein hag ar vañsonerien. Hag hini ar gemenerien hag an neuderien. Fier sot e oant o komz langach chon. Ne oa ket brezhoneg ar re all, ar re o chom e Pont n'Abad, ar vilajenn grandis. Ne oa ket ivez galleg ar re cheuc'h, ar pennoù chagudet. Tamm ha tamm e oa deuet mesket an daou langach-se hag e oant prezeget gant muioc'h mui a dud. En Xxvet kantved e oa klevet langach chon war ar maez tro-dro da Bont n'Abad. Mont a rae bugale ar vañsonerien da vevel pe da zevezhour. Desket e oa ar yezh gant an dud war ar maez. Lorc'h enno da vezañ koñsideret gant tud kêr Pont n'Abad !». Hag eo chomet bev atav hiziv gant tud zo.\nUl langach da guzhat ha da c'hoari\nA bep seurt gerioù a vez kavet el langach chon. Lod eus outo bet savet diwar ar galleg. «Lañs a veze lavaret evit an dour hag ar glav. Ar rokin (le rouquin) evit ar butun. Ar fouilhez (les fouilles) evit ar chakodoù. Teir c'harg en doa al langach-se, evel forzh peseurt luc'haj. Ur garg "kuzh": nompas bezañ komprenet gant ar re all. Ur garg a-varr : bodañ an dud tro-dro d'al langach. Hag ur garg c'hoarius da gaout plijadur gant al langach-se». Ul langach bet studiet pizh gant Benjamin Texier-Pauton. Emañ o paoueze echuiñ gant un DEA e skol veur Roazhon. Ul langach da zizoloiñ pe adselaou e ti Dastum e-lec'h ma vo miret ar c'hasedigoù bet enrollet gant Benjamin Texier-Pauton, da gaout plijadur c'hoazh o selaou langach an tad kozh.\nGeriadurig al langach chon Glaou : arc'hant Al loa : an dorn pe an troad Ar rich : an heol An hini divrec'het : le vent Falzigiñ : laerezh Un truchon : un den Ur voizenn : ur plac'h An teon : an abardaez Ar char pebr : an hini kreñv


Keleier ar 27 a viz Meurzh | Les informations du jour en langue bretonne\nvendredi 27 mars 2015 à 19:34 France Bleu Breizh Izel\nAdkavit amañ keleier Breizh, embannet e brezhoneg war France Bleu Breizh Izel. Lakaet e vez ar gaoz war ur stummadur evit splujwiskerien al labourioù foran, un tournamant golf e brezhoneg, ar raktres SELAOU 3000 ha levr nevez Herve Lossec.\nGolf e brezhoneg © Radio France\nRoet ez eus bet lañs hiziv da drede Sizhunvezh ar brezhoneg\nBetek ar 6 a viz Ebrel e vo muioc'h eget daou c'hant hanter-kant abadenn a bep seurt e brezhoneg war Breizh a-bezh. Evit kregiñ gant an darvoud-mañ eo bet aozet un tournamant golf e-pad tout an devezh hiziv e Ploveilh. Aozet eo bet an abadenn golf-se gant Bernez Rouz, prezidant Ti ar Vro Kemper.\n19e Golf e brezhoneg\nSplujwiskerien al labourioù foran stummet evit ar wech kentañ ba Breizh\nE kreizenn splujañ Trebeurden e vez kinniget ar stummadur-micherel-se abaoe penn-kentañ ar bloaz, an hini kentañ e Breizh eo. Labourat a ra Edouard e kreizenn splujañ Trebeurden. Displegañ a ra deomp da betra a servij ar stummadur-se.\nSELAOU 3000 ur raktres digustum\nAr pal zo sevel ur gabined liesvedia evit selaou sonerezh hengounel. Evit dont a-benn da zastum arc'hant 'neus lakaet ar soner trompilh Erwan Burban da vont en-dro ur raktres arc'hantaouiñ a-stroll war internet, pep hini a ro ar pezh a fell dezhañ.\n19e Selaou 3000\nKrampouezh-saocisse, levr nevez Herve Lossec\nSkrivagner "Les Bretonnismes" oa ganeomp war-eeun war France Bleu Breizh Izel, adselaouit e atersadenn.\nLevr Herve Lossec


Kaozeal:Tisifone - Wikipedia\nGaou adarre : https://br.wikipedia.org/w/index.php?title=Tisifone&type=revision&diff=1768817&oldid=1768814 Ma Atamas-me zo ken brezhonek 'vel da Athamas-te. Bianchi-Bihan (kaozeal) 9 Gwe 2017 da 12:18 (UTC)\nFaos-mik eveljust. Skrivet oa "Atamante" gantañ e-giz ma weler amañ : https://br.wikipedia.org/w/index.php?title=Tisifone&type=revision&diff=1768806&oldid=1768803.--Maenruilh (kaozeal) 9 Gwe 2017 da 12:24 (UTC)\nEvel-just! Aes kaozeal ganit: bep tro e lakaez ar gaoz war un dra e-kichen. Ne gomzomp ket eus ar memes kemm. Bianchi-Bihan (kaozeal) 9 Gwe 2017 da 12:27 (UTC)\nAdtapet diwar « https://br.wikipedia.org/w/index.php?title=Kaozeal:Tisifone&oldid=1768826 »\nKemmoù diwezhañ degaset d'ar bajenn-mañ d'an 9 Gwe 2017, da 12:27.


Pajenn:Morvan - Buez ar Zent, 1894.djvu/834 - Wikimammenn\nPajenn:Morvan - Buez ar Zent, 1894.djvu/834\nann eiz a viz kerzu 1854 evit dougen ar zetans a c’hortozet euz he berz. Enn deiz-se e kanaz he-unan ann offerenn, ha goude ann Aviel e lennaz, gant eur vouez krenv ha freaz, ar pez a zo ama varlerc’h, dirak ar gardinaled hag ann eskibien a ioa enn dro d’ezho : ar re-ma a ioa eunn daou c’hant bennag anezho.\nAr Verc’hez Vari a zo euruz abalamour m’eo bet konsevet heb pec’hed ; mes eurusoc’h eo c’hoaz abalamour n’e deuz biskoaz great ann distera pec’hed epad he buez. Evidomp-ni eo eur goall dra beza bet konsevet ha beza ganet e stad a bec’hed ; mes kalz goasoc’h tra eo c’hoaz evidomp beza offanset Doue ken aliez dre hor bolontez hon-unan. Mar d-oump ganet e stad a bec’hed, poaniomp da vihana da veva bepred e stad a c’hras ; rak, ma ne vevomp ket e stad a c’hras, emaomp e riskl da vervel ive e stad a bec’hed, ha ma varvomp e stad a bec’hed marvel, setu ann ifern digor eviti hon lonka.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/834&oldid=138083 »


Katellig Kerheol | Daskor\nKerheol n’ez eus nemet daou diegezh : n’eo ket bras ar gêriadenn eta, ha setu perak n’eo nemeur anavezet.\nMa vijec’h aet di dek vloaz a zo bremañ, ho pije kavet eno un tiad tud eürus, pevar den ennañ : an tad, ar vamm, ur verc’h plac’h yaouank hag ur paotrig a bevarzek vloaz.\nAn tad, Jakez an Ti-Maen a raed anezhañ, un den a bemp bloaz hag hanter kant pe war-dro, gwenn e vlev, sonn c’hoazh evelato war e seulioù, a yae bemdez d’ar parkeier da labourat gant ur mevel pe zaou, diouzh ar pres labour a veze. Dimezet oa da Drifina ar Vaengleuz, hag eus an dimezi-se en doa bet, pemp bloaz warn-ugent a yoa, ur verc’h koant-meurbet, ruz he divjod, gwevn he divrec’h ha skañv he zreid, blev melen evel an aour o lugerniñ ’us d’he zad, ha daoulagad c’hlas en he fenn. Ya, koant ha fur oa, ha labourerez vat ouzhpenn, ur gwir deñzor evit he zud. Gant-se, n’eo ket souezhus he divije plijet d’an dud yaouank a-dro-war-dro. Meur a hini o doa zoken kinniget da Jakez an Ti-Maen lakaat anezhi da vestrez en o ziegezh. Katellig avat a rae skouarn vouzar hag a lavare atav : diwezhatoc’h ni ’welo…\nE-kreiz he brud evel ma’z edo, leun a nerzh hag a yec’hed, karet ha meulet gant an holl, en ur vro e-lec’h ma’z eve bemdez da bep mare eus an deiz aer yac’hus ar mor, me ’lavar deoc’h ez oa Katellig Kerheol an eürusañ plac’h yaouank a vije gellet kaout e nep lec’h.\nNa kaer oa he gwelet da zeiz pardon Santez Anna o vonet gwisket en he c’haerañ d’an oferenn-bred d’ar chapel vrudet !… Na kaer ’veze ha gwelet o tougen er brosesion ur skeudenn pe ur banniel ! Na plijadur he doa-hi hec’h-unan !… Ha goude ar gousperoù, echu an ofisoù, pegen bras ’veze he dudi oc’h ober gant he mignonezed he zroig bale en-dro d’ar stalioù !\nYa, eürus oa Katellig Kerheol.\nEr parkeier, er beilhadegoù, er goañv, e-kichen an tan pe o kas ar c’harr-nesañ, Katellig a dremene mareadennoù laouen, a rae huñvreoù dudius gant merc’hed yaouank he oad. Pa dostae ur gouel bras e lavared : « Me a zo va zro da vont d’an oferenn-bred ! » — « A-benn pemzek deiz, a-benn eizh deiz, emañ friko Jakez ! » — Er bloaz-mañ ez aimp d’ar Pellgent ! Gant ma vezo brav an amzer ! » Peadra da leuniañ ar galon. Al labour en doare-se a zo skañvoc’h, un tamm mat.\nTrueziñ a reer war stad an dud diwar ar maez, ha n’eo ket hep abeg, sur mat ; tenn a vez o labour alies ; koulskoude, nag a levenez o deus ivez bep eur mare !… Ar sul, ar pardonioù, ar foarioù, an euredoù, ar yec’hed, boued atav da zebriñ, pe vat pe fall e vez an amzer ! N’heller ket lavaret kement-all eus labourerien ar chêrioù, pell ac’hano…\nEvit lavaret ar wirionez penn-da-benn, gwelet em eus peorien e kêr, goloet a druilhoù, liv an dienez en o c’herc’henn, du gant an naon, klañv gant an diouer eus ur bern traoù ret. N’em eus gwelet morse peorien reuzeudik war ar maez.\nO tud kaezh ! a zilez ar maezioù evit mont e kêr, o krediñ e kavot eno mel da lipat ouzh ar mogerioù, huñvreal eo a rit, ha pegen kriz e vezo deoc’h dihunañ marteze e-kreiz an dienez, evel kement a reoù all ! Ya, an dienez ar washañ, re alies, siwazh ! setu eno lodenn an darn vrasañ eus an dud diwar ar maez a ya e kêr.\nLiens transversaux de livre pour Katellig Kerheol\nKatellig a deu c’hoant dezhi da vont da Bariz ›


Pajenn:Le Gonidec - Bibl Santel pe Levr ar Skritur Sakr, eil levr.djvu/249 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/249\n20. Hag é pellainn diouz-hoc’h ann hini a zeû eûz ann han̄ter-nôz, hag é tistolinn anézhan̄ enn eunn douar dihen̄t ha didûd : ar penn uc’héla anézhan̄ out môr ar sâv-héol, hag ar penn izéla oud ar môr pella : hag hé fléar a zavô, hag hé vreinadurez a biñô, ô véza ma en deûz embréget gan̄t rogoni.\n21. N’az péz két a aoun, ô douar, trîd hag en em laouéna : râg ann Aotrou a rai traou kaer.\n22. N’hô pézet két a aoun, loéned ar mésiou ; râg géot ann distrô a héginô ; ar gwéz a zougo hô frouez ; ar gwéz-fiez hag ar gwiniennou a rôi hô founder.\n23. Ha c’houi, bugalé Sion, tridit, hag en em laouénait enn Aotrou hô Toué ; ô véza ma en deûz rôet d’é-hoc’h eur mestr évid deski ar reizded, ha ma lakai da ziskenna war-n-hoc’h ar glaô abréd hag ar glaô divéza, ével er penn-ken̄ta.\n24. Hô leûriou a vézô leûn a éd, hag hô kwaskellou a fennô-dreist ar gwîn hag ann éôl.\n25. Ha mé a zistolô d’é-hoc’h ar bloavésiou hô deûz loun̄ket ar c’hiḻek-raden, hag ar prén̄v, hag ar merkl, hag ar viskoul, hag ann armé vrâz em eûz kaset ouz-hoc’h.\n26. Neûzé é tebrot hag en em vagot, hag hô pézô hô kwalc’h : hag é veûlot hanô ann Aotrou hô Toué, péhini en deûz gréat burzudou enn hô kén̄ver : ha va fobl na vézô mui bikenn mézékéet.\n27. Ha c’houi a wézô pénaoz émounn é-kreiz Israel : ha pénaoz eo mé ann Aotrou hô Toué, ha n’eûz hini all é-béd : ha va fobl na vézô mui bikenn mézékéet.\n28. Ha chétu pétrâ a c’hoarvézô goudé-zé : skuḻa a rinn va spéred war bep kik : hô mipien hag hô merc’hed a ziouganô : hô tûd-kôz a gavô ar wirionez enn hô huvréou, hag hô tûd-iaouan̄k hô dévézô gwélédigésiou.\n29. Enn deisiou-zé é skuḻinn ivé va spéred war va zervichérien ha war va mitisien.\n30. Ha mé a lakai da wélout burzudou enn én̄v, ha war ann douar, goad, ha tân, ha korven̄tennou môged.\n31. Ann héôl a vézô trôet é tévalien, hag al loar é goad, abarz ma teûi deiz braz ha spoun̄tuz ann Aotrou.\n32. Chétu pétrâ a vézô : néb a c’halvô hanô ann Aotrou, a vézô salvet : râg ar zilvidigez a vézo, ével ma en deûz lavaret ann Aotrou, war vénez Sion, hag é Jéruzalem, hag enn dilerc’hiou en dévézô galvet ann Aotrou.\nBarnédigézou-Doué a-éneb énébourien hé bobl.\n1. Râk chétu enn deisiou-zé, hag enn amzer-zé, p’am bézô lékéat da zistrei sklaved Juda ha Jéruzalem,\n2. É strollinn ann holl vrôadou, hag é kasinn anézhô é traon̄ien Josafat : hag é strivinn gan̄t-hô énô diwar-benn Israel va fobl ha va digwéz, hô deuz skiñet é-touez ar brôadou, ha va douar, hô deûz rannet.\n3. War va fobl hô deûz taolet ar sort : el lec’hiou a c’hadélez hô deûz lékéat ar baotred-iaouan̄k, hag ar merc’hed-iaouan̄k hô deûz gwerzet évit gwîn, hag évid éva.\n4. Hôgen pétrâ a zô étré c’houi ha mé, Tir ha Sidon, hag holl harzou ar Palestina ? Ha c’houi a fell d’é-hoc’h en em ven̄ji ac’hanoun ? Mar fell d’é-hoc’h en em ven̄ji ac’hanonn, râk-tâl é tistolinn ann drouk war hô penn hoc’h-unan.\n5. Va arc’han̄t ha va aour hoc’h eûz kéméret : enn hô templou hoc’h eûz kaset ar péz em boa a gaéra hag a zudiusa.\n6. Gwerzet hoc’h eûz mipien Juda, ha mipien Jéruzalem da vipien ar C’hrésied ; évid hô fellaad diouc’h hô harzou.\n7. Chétu mé a dennô anézhô eûz al léac’h é péhini hô poa hô gwerzet : hag é tistrôinn ann drouk war hô penn hoc’h-unan.\n8. Ha mé a werzô hô mipien hag hô merc’hed étré daouarn mipien\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/249&oldid=163766 »\nKemmoù diwezhañ degaset d'ar bajenn-mañ d'an 24 Eos 2020, da 18:50.


Mogerioù dizoloet e keoded Troia\nTroia, Τροία Troia pe Ίλιον Ilion e henc'hresianeg, Troia pe Ilium e latin, a zo ur geoded vojennel a c'hoarvezas brezel Troia dirak he mogerioù hervez an Ilias dreist-holl, unan eus an daou varzhoneg meurzanevellek lakaet dindan anv Homeros.\nPa oa an impalaer roman Aogust o ren e oa bet diazezet eno ar geoded nevez Ilium a vleunias betek krouidigezh Kergustentin, a reas dezhi digreskiñ e-pad Impalaeriezh roman ar Reter.\nEr bloavezhioù 1870 e teuas an arkeologour alaman Heinrich Schliemann da furchal el lec'h ma krede dezhañ e oa Troia dre forzh lenn an testennoù kozh. Kavet ez eus bet meur a geoded savet an eil war eben a-hed ar c'hantvedoù. Soñjet ez eus bet e c'hellfe ar geoded anvet Troia VII bezañ hini Homeros marteze.\nLod a soñj e c'hellfe ar geoded-se bezañ Wilusa, ur gêr meneget e testennoù hittitek. Marteze e teufe Wilusa eus Wilion, un anv tost ouzh hini Ilion.\n1 Troia er vojenn\n2 Tud Troia\n3 Troia e spered Homeros\n4 Arkeologiezh Troia\nTroia er vojenn[kemmañ | kemmañ ar vammenn]\nHervez mitologiezh Hellaz e oa Troia kêr-benn rouantelezh Troia, war aod Azia-Vihanañ, ur vro henc'hresian anezhi ha pinvidikaet gant ar c'henwerzh. Difennet e oa gant mogerioù divent, ma soñjed n'halle ket bezañ kemeret gant un arme.\nKredet e veze e tiskenne tierned Troia eus Dardanos, mab da Zeus hag Elektra. Hervez an Henc'hresianed e teue Dardanos eus Arkadia, met ar Romaned a lavare e oa deuet Dardanos eus Italia a-raok mont da enez Samotrakia e lec'h ma veve Teukros a roas unan eus e verc'hed da zimeziñ d'e ostiz.\nMab-bihan Dardanos, Tros, a roas e anv d'ar rouantelezh savet diwar trevadennerezh an aodoù e-tal Samotrakia. Ilos, mad Tros, a diazezas, sañset, keoded Ilion e oa roet gant Zeus ar Palladium. Gant Apollon ha Poseidon e oa bet savet ar mogerioù-difenn diwar goulenn Laomedon, mab da Ilos ar yaouankañ, met nac'hañ a reas Laomedon paeañ e dle ha beuzet e voe an tolead gant an dour mor kaset gant Poseidon. Hemañ a c'houlennas ma vefe aberzet ar merc'h yaouank Hesione en ur c'has anezhi da vezañ debret gant un aerouant mor a lazhas ivez an dud o chom war ar maez.\nHerakles a lazhas Laomedon hag holl e vibien nemet Priam a zeuas da vezañ roue Troia. Aloubet e oa bet Troia e-pad e ren hervez ar vojenn (Sellet ouzh Brezel Troia). War Menez Ida en Azia Vihan eo e voe skrapet Ganymede gant Zeus, ma voe hoalet Anchises gant Afrodite, ma c'hanas Afrodite he mab Aeneas, ma vevas Paris evel mesaer, m'edo an nimfenned o chom, ma c'hoarvezas "Barnadenn Paris", ma veze an doueed oc'h arvestal ouzh Brezel Troiar, ma veze Hera o hoalañ Zeus evit reiñ tro d'an Akeaned, gant skoazell Poseidon, da virout ouzh arme Troia da vont war vor, ma tiskuizhas Aeneas hag e goskor ken na zistoas ar c'hresianed da Hellaz .\nTud Troia[kemmañ | kemmañ ar vammenn]\nTroianed brudet :\nDardanos (saver Toja), Laomedon, Ganymedes, Priam, Paris, Hektor, Teukros, Aesakus, Oenone, Tithonus, Antigone, Memnon, Corythus, Aeneas, Brutus, hag Elymus.\nKapys, Boukolion hag Aisakos a oa priñsed eus Troja hag o devoa gwragez a oa naiadezed. Emglev o doa graet gant Lycianed hag Amazoned.\nAn nimfezed Aisepid a oa naiadezed ar stêr s Aisepos e Troia. Pegsis a oa naiadenn ar stêr Grenikos tost da Droia.\nMenez Ida en Azia Vihan.\nTroia e spered Homeros[kemmañ | kemmañ ar vammenn]\nEn Ilias e stalias an Achaeaned o c'hamp tost da veg ar stêr Scamander (moarvat ar C'haramenderes a-vremañ), e-lec'h m'o doa douaret o bigi. Ker Troia a oa savet war-lein ur run, en tu all da blaenenn ar Scamander, e-lec'h m'en em gavas emgannoù brezel Troia. Hiziv, lec'hiadenn ar site gozh 'zo ur 15 kilometrad bennaket diouzh an aod, met beg kozh ar Scamander, 3,000 bloaz 'zo, a oa ur 5 kilometrad bennaket pelloc'h en diabarzh an douaroù, hag ar ster a rede e-barzh ur bae hag a zo bet leuniet bremañ gant al liñvaj.\nArkeologiezh Troia[kemmañ | kemmañ ar vammenn]\nKartenn arkeologel Hisarlik\nNiveret eo Gweleadoù an dismantroù Troia I – Troia IX, gant azrannoù lies :\nTroia I 3000-2600 (Anatolian ar c'hornog EB 1)\nTroia II 2600-2250 (Anatolian ar c'hornog EB 2)\nTroia III 2250-2100 (Anatolian ar c'hornog EB 3 [kozh])\nTroia IV 2100-1950 (Anatolian ar c'hornog EB 3 [kreiz])\nTroia V: 20vet – 18vet kantvet kent J.-K (Anatolian ar c'hornog EB 3 [diwezhañ]).\nTroia VI: 17vet – 15vet kantvet kent J.-K.\nTroia VIh: Oadvezh an arem diwezhañ, 14vet kantvet kent J.-K\nTroia VIIa: ca. 1300 – 1190 kent J.-K, moarvat Troia Homeros.\nTroia VIIb1: 12vet kantvet kent J.-K\nTroia VIIb2: 11vet kantvet kent J.-K\nTroia VIIb3: betek w-d. 950 kent J.-K\nTroia VIII: en-dro da 700 kent J.-K\nTroia IX: Hellenadegezh Ilium, 1añ kantvet kent J.-K\nTroia VII ha perzh istorel brezel Troia\nE-men emañ "Troia" bremañ?\nIlios. Keoded ha bro an Droianed: Disoc'hoù an enklaskoù hag an dizoloadennoù graet e Troia hag a-dreuz an Troad er bloavezhioù 1871-72-73-78-79; (searchable facsimile at the University of Georgia Libraries, requires dejavu-plugin)\nAnavezadur Troia gant Jan Sammer\nthe Troad (gant ur skeudenn eus ur patrom eus Troia II)\nSkeudennoù eus Troia\nAdtapet diwar « https://br.wikipedia.org/w/index.php?title=Troia&oldid=1944488 »\nGlad bedel e Turkia


Buhez ar Sent/1912/Wenseslas - Wikimammenn\nBuhez ar Sent/1912/Wenseslas\n◄ Kom ha Damian Wenseslas Mikêl arc’hêl ►\nWenseslas, duk Bohem, mab da Wratislas, eur mit c’hristen mat, ha da Zrahomir, eur baganez touet, a oe savet gant Ludmilh, e vamm-goz, eur wreg eus ar zantelan.\nE vamm, goude bezan bet ar grizder da vougan an dukez Ludmilh (927), a c’houarnas ar vro gant sikour he mab yaouankan Boleslas. Dispakan reas dioustu he c’hounnar ouz ar gristenien ; gourc’hemenn a reas diskar an ilizou, ha difenn a reas prezek ar fe ; kement lezen vat a oa bet, grêt, gant he zad-kaer Vorsiwog, kentan duk kristen a renas er Bohem, a oe tôlet d’an traou ; an dud en karg hag a heuilhe ar relijion gristen a oe diskaret, hag o flasou roët da baganed ; eleiz a gristenien a oe lazet dre gasoni ouz Jezuz-Krist.\nAdtapet diwar « https://br.wikisource.org/w/index.php?title=Buhez_ar_Sent/1912/Wenseslas&oldid=38232 »\nKemmoù diwezhañ degaset d'ar bajenn-mañ d'an 6 Gou 2012, da 11:08.


Pajenn:Le Gonidec - Bibl Santel pe Levr ar Skritur Sakr, eil levr.djvu/185 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/185\neûz d’ézhan̄ douar ann Éjipt, ô véza ma en deûz labouret évid-ounn, mé ann Aotrou Doué.\n21. Enn deiz-zé é kreskô pûḻ korn tî Israel, hag é rôinn d’id eur génou digor enn hô c’hreiz ; hag hî a wézô pénaoz eo mé ann Aotrou.\nTôstaad a râ disman̄tr ann Éjipt.\n2. Mâb dén, diougan, ha lavar : Ével-henn é lavar ann Aotrou Doué : Iudit, gwa ann deiz-zé !\n3. Râk tôst eo ann deiz ; tôstaad a râ deiz ann Aotrou, deiz ar c’hoummoul, péhini a vézô amzer ar brôadou.\n4. Hag ar c’hlézé a zeûi war ann Éjipt : hag eur spoun̄t brâz a vézô enn Étiopia, pa gouézin̄t hag hî glazet enn Éjipt ; pa vézô éat-da-gét hé bobl paot, hag é vézô disman̄tret hé ziazézou.\n5. Ann Étiopia, hag al Libia, hag al Lidia, hag ann dilerc’h eûz ar boblou, ha C’hub, ha bugalé douar ar gévrédigez, a gouézô gan̄t-hô dindân ar c’hlézé.\n6. Ével-henn é lavar ann Aotrou Doué : Ar ré a gennerzé ann Éjipt a gouézô ivé, ha balc’hded hé c’halloud a vézô kaset-da-gét ; adalek tour Sien é kouézin̄t enn-han̄ gan̄d ar c’hlézé, émé ann Aotrou Doué ann arméou.\n7. Hag hî a vézô lékéat é-touez ann douarou gwastet, hag hé gériou é-touez ar c’hériou didûd.\n8. Hag hî a wézô pénaoz eo mé ann Aotrou Doué ; p’am bézô lékéat ann tân enn Éjipt, ha pa vézô kaset-da-gét hé holl skoazellerien.\n9. Enn deiz-zé éz ai kannaded a zira-z-oun, war listri, évid diskara balc’hded ann Étiopia ; hag ar spoun̄t é zeûiô enn-hô é deiz ann Éjipt, ô véza ma teûiô hép mâr.\n10. Ével-henn é lavar ann Aotrou Doué : Kâs a rinn da-gét al lôd braz a dûd a zô enn Éjipt, dré zourn Nabukodonosor, roué Babilon.\n11. Hé lakaad a rinn da zon̄t, hén̄ hag hé bobl, hag ar ré gréva eûz ar brôadou, évit kolla ann Éjipt ; hag hî a dennô hô c’hlézé war ann Éjipt, hag a leûniô ar vrô a gorfiou-marô.\n12. Dizéc’ha a rinn hé steriou ; hag é likiinn hé vrô étré daouarn ar ré wasa ; hag é tispenninn ar vrô-zé, ha kémen̄d a zô enn-hi, dré zourn ann diavésidi, pa em eûz hé lavaret, mé ann Aotrou.\n13. Ével-henn é lavar ann Aotrou Doué : Diskara a rinn ar skeûdennou, hag é kasinn-da-gét idolou Memfis. Na vézô mui a brin̄s é douar ann Éjipt ; ar spoun̄t a rinn war zouar ann Éjipt.\n14. Douar Faturez a wastinn, é Tafnis é likiinn ann tân, ha va barn a rinn é Aleksan̄dria.\n15. Va frouden a skuḻinn war Béluzis, ners ann Éjipt, hag é lazinn al lôd brâz a dûd eûz a Aleksan̄dria.\n16. Ha mé a lakai ann tân enn Éjipt ; Péluzis a geinô ével eur c’hrég é gwilioud ; Aleksan̄dria a vézô gwastet, ha Memfis a vézô en̄krézet bemdez.\n17. Tûd-iaouan̄k Héliopolis ha Bubast a gouézô dindân ar c’hlézé, hag ar merc’hed a vézô kaset é sklavérez.\n18. É Tafnis ann deiz a zeûi da véza dû, p’am bézô brévet énô gwalen-roué ann Éjipt, ha pa vézô bévézet enn-hi balc’hded hé galloud ; eur goabren a c’hôlôi anézhi, hag he merc’hed a vézô kaset é sklavérez.\n19. Ha mé a rai va barnédigez enn Éjipt ; hag hî a wézô pénaoz eo mé ann Aotrou.\n20. Hag enn unnékved bloaz, er miz ken̄ta, er seizved deiz eûz ar mîz, gér ann Aotrou a zeûaz din, ô lavarout :\n21. Mâb dén, bréac’h Faraon, roué ann Éjipt, em eûz torret ; ha né két bét louzaouet évit paréa ; ne két bét éréet gan̄t lurellou, na gôlôet gan̄t liénennou, évit pa vézô deûet hé ners d’ézhi, ma hello derc’hel ar c’hlézé.\n22. Râk-sé ével-henn é lavar ann Aotrou Doué : Chétu mé a zeûi étrézé\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/185&oldid=163639 »\nKemmoù diwezhañ degaset d'ar bajenn-mañ d'an 8 Eos 2020, da 18:43.


Gant ar ger rod e tegouezher amañ. Evit sterioù all ar ger, gwelit rod (disheñvelout).\nUr rod a zo ur wikefre ront a c'hell treiñ war un ahel. Implijet e vez ur rod pe meur a unan e mekanikoù zo hag e karbedoù zo, evit kas ur gargad (ur mas) pelloc'h. Pa vez staget rodoù gant aheloù ouzh ur c'harbed eo aesoc'h an dilec'hiañ dre m'eo kalz disteroc'h frotadennoù ar mekanik ouzh al leur. Implijet eo ar bennaenn-mañ e meur a reizhiad dezougen. En ur ster resisoc'h e vez implijet ar ger ivez evit gwikefreoù evel rod-stur ar bigi, rod-stur ar c'hirri-tan hag all.\nTeir rod ouzh un teirrodeg kozh\nTost eo ar ger rod d'al latin rota ha d'an iwerzhoneg roth. Ur ger a orin indezeuropek e seblant bezañ.\nUr rod gant skinoù, eus dibenn an Eil milved kt JK, a c'heller gwelout e Mirdi broadel Iran, e Tehran.\nMeur a skiantour a gav dezho eo bet ijinadenn ar rod an hini dalvoudusañ a zo bet en Henamzer pellañ, p'eo bet kavet ar roudoù koshañ anezhi e Mezopotamia. Hervez kont e vije bet ijinet ar rod evit kas aezamantoù d'ar boderien er 5vet Milved kt JK.\nE norzh ar C'haokaz ez eus bet kavet tud sebeliet war girri hag ar bezioù a zo bet bet deiziadet war-dro 3 700 kt JK. An tres kentañ a zo bet engravet war ur pod pri kavet e su Polonia (war-dro 3 500 kt JK). En Europa hag en Azia ar C'hornôg e oa bet implijet ar rodoù adalek ar 4vet Milved kt JK pa ne voent implijet nemet en 3 Milved kt JK en Indez hag en 2ved Milved kt JK e Sina.\nDre vras, ne c'hellas ket kavadenn ar rod tizhout Amerika a-raok donedigezh Kristol Goulm e 1492, met rodoù e maen a zo bet kavet war douaroù an Olmeked hag en un nebeud lec'hioù all. Lod a gred e oant seurt c'hoarielloù.\nP'eo aet ijinadenn ar rod war-wel e dibenn an Neolitik, ar gouerien o doa kroget gant ar gounezerezh a chomas hep he implijout milvedoù-pad hag e-pad 140 000 bloavezh, d'an nebeutañ, e chomas an Den hepti. Pa oa ken ijinus tud an amzerioù kozh hag ar re zo deuet war-lerc'h e c'heller bezañ souezhet, met ar mareoù pell-se e oa dister-tre niver an dud ha distank ar strolladoù tud. Evit ijinañ ar rod e tleed kaout ur gevredigezh bras a-walc'h he oa ezhomm dilec'hiañ pe fardañ meur a dra. Ur wir varregezh a oa da gaout ivez evit sevel ur rod efedus ha staget mat ouzh he ahel.\nGerioù ha troiennoù gant rod ennoAozañ\nAdtapet diwar « https://br.wikipedia.org/w/index.php?title=Rod&oldid=1985019 »\nKemm diwezhañ d'an 6 Ebr 2022 da 17:57\nKemmoù diwezhañ degaset d'ar bajenn-mañ d'an 6 Ebr 2022, da 17:57.


Abrege eus an Aviel/Chapistr 70 - Wikimammenn\nAbrege eus an Aviel/Chapistr 70\n◄ Meditation. Pelec’h e oàn-me cant vloaz so ? Da biou oùn-me dleour eus va buez hac eus a guement mad am eus Meditation. Ha beza e vezin-me bepret er bed-mâ ? Pe sort fin am bezo-me ? Meditation. Ha salvet e vezin-me ? ►\nHa beza e vezin-me bepret er bed-mâ ? Peseurt fin am bezo-me ?\nVA buez a dremen insansiblamant : eus an nombr a vloaveziou em boa da veva, un darn vras a so deja tremenet, ar rest a dremeno er memes fæçon. A-benn nebeut amser ne vezin muy voar an douar : va zud coz a so passeet oll : passeal a rin eveldo, ha ne chomo guenê netra eus a blijadurezou nac a vadou ar bed, quen nebeut ma so chomet gant o.\nPerac eta en em arretàn-me quement d’en em avanç er bed, da ober va fortun, da glasq plijadurezou, da zastum madou pere am c’houitaï hac a ranquin da guitaat ?\nDa betra servicho din quement a sourciou væn a guemeràn, ha quement a songesonou a ruillàn em speret ? Quemense-oll a zisparisso evel ur vogueden, evel un hunvre.\n2 P. Petra vezo grêt ac’hanon pa varvin ? Va c’horf a vezo taulet en douar da vreina : va ene a vezo presantet dirag Doue evit renta cont eus ar pez e devezo grêt er bed-mâ, hac evit receo e setanç diveza evit ar Barados pe an Ifern.\nPebes follantez cherissa ha caret quement ur c’horf pehini a dle beza magadurez ar prênvet, pehini a vezo souden goude ar maro ur c’haing flerius, hac a raï euz hac horror d’am brassa mignonet ! Mæs peguen disquiant oùn-me o chom heb songeal er gont rigourus a dleàn da renta d’ar Barner souveren !\n3 P. Mar doùn cavet dign eus ar Barados, e vezo evit jamæs. Ah, pebes eur-vad ! Mar doùn condaounet d’an Ifern, e vezo evit birviquen, evit un eternite. Allas, pebes maleur ! Ah Eternite ! Eternite a valeur, peguen horribl ou-de ! Beza eürus eternellamant : beza maleürus eternellamant ; quemense ne verit-èn quet e songen ennàn a barfetet ?\nO va ene, sonj alies en eternite, pa jeo eno e quivi da vir eürusdet pe da vir maleur. Eno eo e tlees erruout abred pe ziveat, goude beza bet tremenet neubet amser voar an douar.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_70&oldid=95073 »\nKemmoù diwezhañ degaset d'ar bajenn-mañ d'an 9 Du 2016, da 16:23.


Kentañ emgann Bull Run - Wikipedia\nKentañ emgann Bull Run\nKentañ emgann Bull Run, anvet ivez emgann Manassas gant nerzhioù ar Su, hag implijet c'hoazh hiziv-an-deiz e su SUA, a oa bet ar c'hentañ emgann bras e-pad Brezel diabarzh Stadoù-Unanet Amerika etre an Unaniezh en Norzh ha Stadoù Kengevreet Amerika er Su.\nD'an 21 a viz Gouhere 1861 e c'hoarvezas an emgann e-kichen kêriadennig Manassas, e Virginia, 60 km er mervent da Washington. Nerzhioù an Norzh, dindan urzhioù ar brigadier jeneral Irvin McDowell, a oa sur da vezañ trec'h prim daoust dezho bezañ hep-skiant prenet eus ar brezel.\nUrzhioù e oa bet da dremen ar stêr Bull Run evit mont dres e-tal al lu kengevreet hag a oa mailh war an danvez brezel dindan urzhioù ar jeneraled Joseph E. Johnston ha Pierre Gustave Toutant de Beauregard.\nE penn-kentañ an emgann e seblantas an trec'h mont gant an Norzh, met a-feur ma pade ar stourm e voa kaset lu an Norzh da vezañ riñset ha rediet e voe da derc'hout buan etrezek Washington.\n1 Bull Run hiziv-an-deiz\n2 Adkemer er sevenadur\nBull Run hiziv-an-deizAozañ\nDelwenn Stonewall Jackson e Manassas\nDaou zevezh goude an emgann e voe brokerien o prenañ ul lod eus an douaroù a-benn implij ar vrud nevez evit gounit arc'hant.\nHiziv-an-deiz ez eo an dachenn emgann ar Manassas National Battlefield Park, ul lec'h istorel gwarezet gant an National Park Service.\nEil emgann Bull Run\nAdtapet diwar « https://br.wikipedia.org/w/index.php?title=Kentañ_emgann_Bull_Run&oldid=1855596 »\nKemm diwezhañ d'an 8 Du 2019 da 06:42


digoust - Wikeriadur\nDiwar ar rakger di- hag an anv-kadarn koust.\nNa goust netra\nKense e teuas da c'houlenn digant ann dud-vad-se cahout ann drugarez da baea ar veaich evithi. Hogen, evel ma oa aes ha digoust ober ar Pelerinaich evelse, e teuas diou all eveldhi da c'houlenn ar memes tra. — (A., Pempet Pelerinaich Escobti Kemper ha Leon da Lourdes e 1882, Feiz ha Breiz, 24 Genver 1883, p. 28b.)\nGreet on-eus eur pred mad ha digoust. — (Jules Gros, Le trésor du breton parlé Deuxième Partie, 1970, p. 275.)\nLod a lavar ho deus c'hoant J. Ferry ha Challemel-Lacour da lounka Tu-Duk hag e rouantelez a-bez assambles gant ann Tonkin : na vezo ket kemense eun dra aez dezho, nac deomp-nin eun dra digoust. — (Keleier ar zizun, Le Courrier du Finistère, 21 Gouhere 1883, p. 1a.)\n(Dre astenn-ster) Marc'had-mat\ngalleg : gratuit (fr) ; pas cher (fr)\nsaozneg : free (en)\nAdtapet diwar « https://br.wiktionary.org/w/index.php?title=digoust&oldid=303864 »\nKemmoù diwezhañ degaset d'ar bajenn-mañ d'an 23 Her 2020, da 10:13.


Kemer perzh en darvoud-mañ gant un tamm a follentez en ur vont treuzwisket, niverus, gant sonerezh... Se zo plijadur ar Redadeg. Koulskoude ret eo da bep hini soursial ouzh ar surentez ivez.\nEvit ar re a gemero perzh evit ar wech kentañ, setu penaos e vo an heuliadeg :\nAn oto kentañ a dremeno a-raok ar c’har-samm buheziñ, ar youlidi a roio ho lien-kein niverennet deoc’h (m’ho peus c’hoant da gaout meur a hini e c’halloc’h ivez moulañ ha livañ lod all. (Moullit ho lien-kein). Un digarez a-feson da bediñ ho mignoned, ho familhoù ha ho kenlabourerien da redek ganeoc’h evit lidañ hoc’h engouestl evit ar brezhoneg !\nAn hini nemetañ/nemeti a vioc’h o tougen ar vazh-test ofisiel a raio an 2022 km eus Gwitreg da Wened. Gellout a rit pediñ ar re a zeuio ganeoc’h da sevel o bazh-test dezho. Savit ho pazh-test. Ul labour-dorn brav didius ha pedagogel da ginnig d’ho pugale ha bugale vihan ivez !\nKemer ar vazh\nMar plij bezit war al lec’h ur c’hardeur a-raok an eur tremen e-kichen ho pannel (Sellit ouzh ar gartenn enlinenn evit kaout lec’h resis ho pannel km ha klikit war ar c’hlogorennoù livet a zo a-hed an hent).\nE-pad an noz, na zisoñjit ket ho jiletenn velen hag ho lampoù chakod pe lampoù-tal.\nChomit pell eus ar c’harr-samm buheziñ mar plij, 5 metrad hent etre c’hwi hag ar c’harr-samm eo mat. Dav eo d’ar c’harr-samm heuliañ ho lusk ha n’eo ket ar c’hontrol !\nSavit uhel ar vazh-test... evit ar foto !\nBrav e vo an aergelc’h sur a-walc’h met chomit war evezh pa baouezit da redek. Chomit war du dehoù an hent ha diwallit evit treuziñ an hent ha bale war bord an hent da c’houde . Touellet e c’hellfec’h bezañ gant an otoioù : forzh peur e c’hell c’hoarvezout traoù dic’hortoz.\nNa laoskit ket ur bugel redek betek pell diskrog, chom a rit atebek deusoutañ/deusouti. Ne c’hello ket tud ar redadeg ambroug anezhañ/anezhi.\nMa laoskit ho pugel bras (dindan 18 vloaz) da redek diskrog, leugnit mar plij ar folenn aotreañ goulennet gant ar prefetioù. Roet e vo da garr kentañ an heuliadeg. (amañ evit pellgargañ).\nMall zo warnomp gwelout ac’hanoc’h war hentoù Breizh. Prientit ho potoù-sport, ho mousc’hoarzh brav-kaer, al loc’hañ zo tost !


Diwan - Menegoù lezennel\nDegemer > Menegoù lezennel\nAozer ha rener an embann\nLec’hienn internet diwan.bzh a zo embannet gant ar gevredigezh DIWAN, rouedad skolioù digoust, laik ha digor d’an holl, a ginnig ur c’helenn dre soubidigezh e brezhoneg.\nRenerien an embann : Anna-Vari Chapalain ha Gregor Mazo, renerien ar gevredigezh DIWAN.\nMeret vez herberc’hiañ ha trezalc'h al lec’hienn internet gant skipailh teknikel Versio, enrollet e marilh kenwerzh Roazhon gant sikour servijoù an embregerezh Digital Ocean, 101 Avenue of the Americas 10th Floor, New York, NY 10013, ha danframmoù fizikel diazezet e Europa (servijerioù e Frankfort hag e Amsterdam). An diskoulmoù saveteerezh a ra gant gwarezhioù Amazon Web Services ha danframmoù fizikel (data center) lec’hiet e Dublin.\nPalioù ha danvez\nAl lec’hienn-mañ a zo e bal titouriñ ar c’hwiaderien (implijidi, tud a-youl vat, tud ar vugale, mediaoù, embregerezhioù…) diwar-benn ar skolioù Diwan ha raktres pedagogiezeh ar rouedad. An testennoù hag ar mediaoù implijet evit ar pennadoù embannet a zo skrivet ha gwiriet en un doare reizh.\nAn testennoù lakaet war al lec’hienn a zo bet skrivet gant implijidi ha tud a-youl vat ar gevredigezh DIWAN. Evelato ma seblant un titour bezañ fall pe ma vez ur fazi embann e c’helloc’h kelaouiñ merour al lec’hienn : demat [at] diwan.bzh.\nAr skeudennoù, videoioù, stlenngrafennoù war al lec’hienn a zo luc'hskeudennoù, tapadennoù-skramm ha skeudennadurioù. War-bouez gwirioù berc'henniezh intelektuel hiniennnoù (cf. pajenn Kredadoù), ar skeudennoù a zo dindan berc’henniezh DIWAN hepken.\nM’ho peus c’hoant implij un danvez skeudenn, trugarez da c’houlenn an aotre a-raok digant DIWAN ha sevel ar c’houlenn ouzh merour al lec’hienn : demat [at] diwan.bzh.\nGwirioù ar berc’henniezh intelektuel\nAl lec’hienn-mañ a zo perc’henniezh DIWAN, hag a zo ar c’houer hervez melladoù L. 111.1 ha da heul eus Kod ar berc’henniezh intelektuel. Al luc’hskeudennoù, testennoù, luganoù, tresadennoù, skeudennoù bev sonel pe get hag an holl oberennoù ebarzhiet el lec’hienn a zo perc’henniezh Diwan pe hiniennoù hag o deus aotreet an embregerezh da ’implij anezho.\nEiladuriñ, war baper pe war urzhiataer, lec’hienn kevredigezh DIWAN a vez aotreet gant ma vo miret strizh d’un implij hiniennel ha ket implijet gant ur pal brudañ pe kenwerzh ha hervez diarbennoù mellad L122-5 Kod ar berc’henniezh intelektuel.\nAr gevredigezh DIWAN ne c’hell ket bezañ kiriek war al lec’hiennoù a gaver menngourliammoù evito war al lec’hienn https://www.diwan.bzh ha ne c’hell ket bezañ kiriek war an danvez, ar produioù, ar servijoù, etc. a gaver war al lec’hiennoù-mañ pe diwar al lec’hiennoù-mañ.\nZA St Ernel, BP 147, 29411 Landerne Cedex\nKevredigezh lezenn 1901\nSiret : 310 709 886 00 421


Buhez ar Sent/1894/Guillou, Arc’heskop - Wikimammenn\nBuhez ar Sent/1894/Guillou, Arc’heskop\n◄ Julian ha Basilis Guillou, Arc’heskop Theodoz ►\nAr brud euz he vertuziou a reaz he joaz evit abad pe zuperior euz a gouent Chalis, hag er garg-ma e c’hounezaz kalounou ann holl dre he zousder hag he humilite. En em lakaat a rea ken izel hag ann distera euz ar venac’h, ha petra bennag ma kastize he gorf dre ar rusta pinijennou, e veze ato laouen hag ar mouzc’hoarz var he vuzellou. Pemzek vloaz a ioa abaoue m’oa abad er gouent-se, ha sonj mad en doa da achui eno he vuez pa deuaz ar maro da arc’heskop Bourj.\nEur vech arc’heskop, e kendalc’haz da zougen he zae a vanac’h gant eur c’houriz reun dindan, ha morse ne zebre kig he-unan petra bennag ma veze servichet d’ar re a leine oc’h he daol. Aketuz oa da ober tro he eskopti ha da gelenn ar bobl var guirioneziou ar relijion ; mes ann dra-ze ne rea ket d’ezhan diverra ann amzer a roe d’ar bedenn. He di a veze ato digor d’ar beorien ha da gement hini en devoa eur boan bennag a gorf pe a spered. He blijadur oa rei da zibri d’ar re o doa naoun, loja ann dud a iea da bardouna da eur plas santel bennag, guiska ar re a ioa enn noaz ha mont da velet ar re glanv. Leun oa ive a vadelez hag a drugarez e kenver ar bec’herien : pedi ha iun a rea evitho. A hent all, o talc’he mad da zifenn guiriou ann Iliz, ha var ar poent-se en devoue meur a gontrolies. Bez’en devoue zoken eunn dra bennag da c’houzanv euz a berz ar roue Philip-Aogust ; mes ar roue-ma a anavezaz erfin edo ar virionez ganthan hag a deuaz da veza eur mignoun braz d’ezhan.\nAdtapet diwar « https://br.wikisource.org/w/index.php?title=Buhez_ar_Sent/1894/Guillou,_Arc’heskop&oldid=23570 »


Bundesrat - Wikipedia\nLogo ar Bundesrat\nKambr aotrouien Prusia e Berlin. Enni emañ sez ar Bundesrat\nAr Bundesrat pe Kuzul kevreadel eo ar c'huzul ma vez bodet kannaded eus ar 16 Länder (Bundesländer) a ya d'ober Alamagn. E Kambr aotrouien Prusia e Berlin emañ sez ar Bundesrat. Peter Müller, hag eñ Ministr-prezidant Saarland eo a zo prezidant ar Bundesrat er mare-mañ. Bep bloaz d'ar 1añ a viz Du e vez cheñchet prezidant ar Bundesrat, diwar poblañs al Länder eo e vez dibabet. Hag e kêrbenn al Land dibabet e vez aozet ar gouel broadel a vez d'an 3 a viz Here. Erlec'hier prezidant Alamagn eo prezidant ar Bundesrat. Pa vez votet er Bundesrat e vez votet dre vloc'hadoù en anv al Land. En degouezhioù ma c'hall izili ar Bundesrat kaout gwir da embann o veto e talvez chom hep votiñ kement ha votiñ a-enep.\nEn holl ez eus 69 mouezh er Bundesrat : al Länder enno 7 milion a annezidi o deus 6 mouezh, ar re enno etre 6 ha 7 milion a annezidi o deus 5 mouezh, ar re enno etre 2 ha 6 milion hag ar re enno nebeutoc'h evit 2 vilion a annezidi o deus 3 mouezh. a annezidi o deus 4 mouezh.\nIzili ar Bundesrat bodet\nGouarnamant ar c'hevread ar rank kinnig kement danvez-lezenn a zo d'ar Bundesrat a-raok ma vefe kinniget da izili ar Bundestag. Ma vez kinniget un danvez-lezenn enni galloudoù nevez d'al Länder hag a denn d'al lezenn-diazez e rank an danez-lezenn-se bezañ degemeret er Bundesrat (lezennoù asantiñ - Zustimmungsgesetze). E 1949 e oa 10% eus al lezennoù a dremene er Bundesrat, padal e oa 60% anezho e 1993, peogwir ez eus muioc'h-mui a lezennoù a dalvez en Alamagn a-bezh hag a denn ivez da c'halloudoù al Länder. Izili ar Bundesrat o deus gwir d'ar veto evit a sell ouzh an holl lezennoù-se, hag ivez gwir d'ar veto evit a sell ouzh kement lezenn all a zo (lezenn-klemm - Einspruchsgesetz). Da skouer e rank bezañ degemeret er Bundesrat kement lezenn a denn d'an tailhoù rannet etre ar c'hevread hag al Länder. Ar veto digargañ a c'hall bezañ nac'het gant dileuridi ar Bundestag, mete dav eo e vefe tizhet 2 drederenn eus dileuridi ar Bundestag evit hen ober. Ar galloud veto a vez splann pa vez disheñvel ar muianiver er Bundesrat diouzh hini ar Bundestag, ha meur a wech eo c'hoarvezet. Neuze e c'hall an traoù bezañ stanket, peogwir ne c'hall ket ar Bundesrat bezañ divodet.\nDileuridi dre Land\nBaden-Württemberg 10.736.000 6 █ █ █ █ █ █ 03CDU ha FDP\nBavaria 12.469.000 6 █ █ █ █ █ █ 04CSU ha FDP\nBerlin 3.395.000 4 █ █ █ █ 13SPD ha Die Linke\nBrandenburg 2.559.000 4 █ █ █ █ 07SPD ha CDU\nBremen 663.000 3 █ █ █ 11SPD ha Die Grünen\nHamburg 1.744.000 3 █ █ █ 05CDU ha Die Grünen\nHessen 6.092.000 5 █ █ █ █ █ 03CDU ha FDP\nMecklenburg-Pomerania ar C'hornaoueg 1.707.000 3 █ █ █ 07SPD ha CDU\nSaks-Izel 7.994.000 6 █ █ █ █ █ █ 03CDU ha FDP\nNordrhein-Westfalen 18.058.000 6 █ █ █ █ █ █ 03CDU ha FDP\nRheinland-Pfalz 4.059.000 4 █ █ █ █ 08SPD\nSaarland 1.050.000 3 █ █ █ 05CDU\nSaks 4.274.000 4 █ █ █ █ 03CDU ha FDP\nSaks-Anhalt 2.470.000 4 █ █ █ █ 06CDU ha SPD\nSchleswig-Holstein 2.833.000 4 █ █ █ █ 06CDU ha SPD\nThüringen 2.335.000 4 █ █ █ █ 05CDU\nAdtapet diwar « https://br.wikipedia.org/w/index.php?title=Bundesrat&oldid=1806827 »\nKemmoù diwezhañ degaset d'ar bajenn-mañ d'an 25 Gwe 2018, da 16:23.


Journal de Renaud Camus, mercredi 20 décembre 2017\ncréée le vendredi 22 décembre 2017, 0 h 37\nmodifiée le dimanche 4 février 2018, 18 h 22Mercredi 20 décembre 2017. Décidément je n’y arrive pas du tout (j’ai le sentiment d’avoir souvent écrit cette phrase…). Toute ~~’~~~~~~ ~~’~~~~ ~~~~~~~ ~~~~~~ ~~~~~. ~~~ ~~~~~~~~~ ~~ ~~~~ ~~~~~, ~~~ ~~~~ ~~~~~ ~~~~, à maintenir la “~~~~~~~~” (~~~~~~~~ ~~~~~~~~, ~~~~~~~~~~~ ~~’~~~~~~~~, ~~~~~~~~~~~~ ~~’~~~~~~ ~~~ ~~~ ~~~~ ~~~~~ ~~~ ~~~~~), ~~’~~~~-~~-~~~~~ ~~~ journal, ~~’~~~~~~~, “~~~ ~~~~~ ~~~ ~~’~~~~~~”, ~~~~ ~~~~~~~~~~~~~~~ ; ~~~~~ ~~~ ~~’~~~~~~~ ~~ produire rien d’autre, ~~~~ ~~~~~ ~~ ~~~~~~~~~~~ ~~ ~~~~~~ ~~~~~~. ~~~~ ~~~~~~~~~~~ ~~~~~~~~~~~~~ ~~~~~ ~~~~ ~~~~~~~~ ~~~~~~~~, ~~~~~ ~~~~~~~~ (~~~ ~~~~~~ ~~~~~~~~ ~~~~~~~~ ~~~~~~~~~~, ~~~~~~~~ ~~’~~~ ~~~~ ~~~~~~~~ ~~~ ~~~~~~~~~). Ils ne sont ~~~~ ~~~~~ ~~ ~~~~~ ~~~ ~~~~~~ ~~~~~~, ~~~ ~~~~~ ~~~ ~~~~~~~, ~~~~~~~’~~~~ ~~~~~ ~~~ ~~~~~ ~~~~~~ ~~ ~~~ ~~~~~~~~~~~~, ~~~~~ ~~~~~~~~~ ~~~~~~~~~ ~~~~ ~~~ ~~~, ~~’~~~~~~~~ ~~~~~~~~ influence, c’est-à-dire d’essayer ~~~ ~~~~~~ ~~~ ~~~~ ~~~~ ~~~ ~~~~~~ ~~~ ~~’~~~~~~~~~, ~~’~~~~~~~~~ ~~~ ~~~~ ~~~ ~~~~~~~ ~~~ ~~~~~~~ ~~~ ~~’~~~~~~~~ ; ~~~ ~~’~~~~~~ ~~~~~ ~~~ ~~~~ ~~’~~ ~~~~~~~~ ~~’~~~~ ~~~~ tout à fait ~~~~~ ~~~ ~~~~~ ~~~~ ~~~ ~~~~~~~~, ~~~~~~~~ ~~~~ ~~~~~~~ ~~~~~ ~~~~~~~~~~~, ~~~~~ ~~~~~ ~~~~ ~~~~, ~~~ ~~~~~~~~~ ~~~~~ ~~~ ~~~~~ ~~~~~~~~ — ~~~~ ~~~~~ ~~’~~~~~~~~~ ~~~~ ~~~~~~ qui me convient ~~~~~ ~~ ~~~~~, ~~~ ~~~~ ~~~ ~~~~~~~ ~~~~~~ ~~~~~ ~~~’~~~~ ~~~~~~, ~~~ ~~~ ~~~~~~~, ~~~~~~~ ~~~~ ~~~~~~-~~~~~ ~~~~ ~~~~~~~~~, ~~~ ~~~~~ ~~~ ~~~~ ~~’~~~ ~~ ~~~~~ ~~~ d’exprimer ma “pensée”, ~~~~~~ ~~~ ~~~~~~~~~~~ ~~~~ “style”.\nN’empêche, ~~~ ~~~~ ~~~~~~~~ ~~~ ~~~ ~~~~~~~~ ~~~~~ ~~~~~~ ~~’~~~~~~. ~~~~~~ ~~~~~~ ~~~~~~~~ ~~’~~~~~~~, ~~~ journal ~~~~~ ~~~~ ~~~~~~~~. ~~~~~ ~~~~~~ ~~~~~ ~~’~~~~~~~ à trouver cinq ~~~~~~~~, ~~~ ~~~~~~~~ ~~~~ ~~’~~~~ ~~~~~~, ~~~ ~~~ ~~~~~~, ~~~~~ ~~~ ~~~~~~~~ ~~~~~~~. ~~~ ~~~ ~~’~~~ ~~~~~~~~~ ~~~~ ~~~~~~~~~ ~~~~~, ~~~~~~~~~, ~~~~~ ~~~~~~~ ~~~ ~~~~~~ ~~’~~~~~~~~ “~~~~~” du Dictionnaire des délicatesses, ~~~~~ ~~~~~~~ ~~~ ~~~~ ~~~~~~~ ~~~~~~~~~ ~~~ ~~~~~~ ~~~ ~~~~~-~~-~~~~~, ~~~~ ~~~~~~~~~~ ~~~~~~~~~, ~~~ ~~~~~~~~~, ~~~ ~~~~~ ~~~~ ~~~ ~~’~~~~~~~~ “~~~~~~~~”. ~~~ ~~~~~~~~ ~~~ ~~~~~~~~ ~~~~~~~~~~~~~, urgentes, que je ~~~~~ ~~~~~~~~~~ ~~’~~~~~~~, ~~~~~~ ~~’~~~ ~~~~~~~~ ~~ ~~~~ ~~ ~~~~~ ~~~~~~~~~~ ?\nÉvidemment ~~~ ~~~~~~~~~ ~~~ ~~~~ ~~~ ~~~~~~~~~, ~~~ ~~~~~~~~~ ~~~ ~~~~ ~~~~~~~ ~~~~~ ~~~~ ~~~~~~ ~~~~ heure dans l’atelier, ~~~ ~~~~~~~~~ ~~~ ~~~~ ~~~~~~~~~ ~~~ ~~~~~ ~~~~~~~~ ~~~~~ ~~~~ ~~~~~~. ~~~~~ ~~~~~~~~ ~~~ ~~~~ ~~’~~~~ ~~~ ~~~ ~~~~~~~~~~~ ~~~~ ~~~~~~~ ~~~~ ~~~~~~~~~~~~~~ ~~ ~~~ ~~~~~~ ~~~ à mon équilibre ~~~~~~~ (~~~ ~~~~~ ~~ ~~~~ ~~~~~~~~) ; ~~~~~~~~~ ~~~~ ~~~~~~~~~ ~~~ ~~~~~~~~~~~ ~~~~ ~~~~~~~ ~~~ ~~~~~~~~~~~ ~~~~ ~~~~ ~~~~~~ ~~~~~~ ~~~ ~~~~~~~~~~~ ~~~ ~~’~~~~~~~~~~~ (~~~ ~~’~~~~~~~~~ ~~~~~~~~~~~~~~) ~~ laquelle je tiens ~~~~~~~~~ ; ~~~ ~~~~ ~~~~~~~~ ~~~~ ~~~ ~~~~~~ ~~~~~ ~~~~~~~ ~~~~~~~ ~~~~ ~~~~~~-~~’~~~~~~ ~~~ ~~~~~~~ ~~~ ~~~~~~~~ ~~~~ ~~~~~~~, ~~~~~~~~~~~~~~-~~~, ~~~~~ ~~~~~~ ~~~~ ~~~~~ ~~~~~~~~~~, ~~~~~~~~ ~~~ ~~~~~~~~~ que je partage ~~~~~ ~~~~ — ~~~~ ~~~ ~~~~~~ ~~ ~~~~~~~ ~~~ ~~~~ ~~~~~~-~~~, ~~~~~. ~~’~~~~ ~~~~~~~~ ~~~~ ~~~ ~~~~~~~~ ~~~~ ~~’~~~ ~~~ ~~~~~~~~, ~~~~~~~~~~~~~, ~~~ ~~~ ~~~ ~~~~~ ~~~~~ que cinq ou ~~~~ ~~~~~~~, ~~~ ~~~~~~~~, ~~~~~~~~ ~~~~~~~. ~~~ ~~~~~~~ ~~~ ~~~~ ~~~ ~~~~~~~~~ ~~~~~~~~~~~~~~~~ ~~~~~~~~~~~~~~~, ~~~~~ ~~~ ~~~~~~~~, ~~~ ~~~~~~~~ ~~~ ~~~~~, ~~~~ ~~~~~~~~ ~~~~~~~ ~~~~ ~~~~ ~~~~~~~~ disponibles.\nAbandonner tout à ~~~~~ ~~~~ ~~~~~~~~ ~~’~~~~ ~~~~ ~~~~~~~~~~~, ~~~~~~~~ ~~’~~~~ ~~ ~~~~ ~~~~~ ~~~~ ~~~~~~~ ~~~~~~~~~~~ ~~’~~~~~~~~~~~~~ ~~~~~~~~~~. ~~~~ ~~~~~-~~~~~~~ ~~~~~~~ ~~~ ~~~~~~~~~~ ~~ ~~ ~~~~~~~~~ ~~~~ ~~~~~~~~~ ~~~~~ à ne pas ~~~ ~~~~~~~~ ~~~ ~~~~~ ~~~~~ ~~~ ~~ ~~~ ~~~~ ~~~~~ ~~~~ ~~~~~~~~~ ~~~~ ~~~~~~~, ~~~’~~~~ ~~~~~~~ ~~~ ~~~~~~~~ ~~~~ ~~~~~~ ~~~ ~~~~~~~~~~~~~. ~~’~~~~ ~~~~~ ~~~~ ~~~~~ ~~ fait possible, et ~~~~~ ~~~ ~~~~~~~ ~~~~~~~ ~~~~~~~~~ ~~~ ~~~~~~ ~~~ ~~~~~~ ; ~~~~~ ~~’~~~~ ~~~~ ~~~~~~~~~ ~~~~ ~~’~~ ~~~~~~~~~ ~~~~~ ~~~~~ ~~~~~~~~~~~~~, ~~~~~~~~~~~, ~~~~~~~~~~ ~~~ ~~~ ~~~~ ~~~~~~ — ~~ quoi s’ajoute que ~~~~ ~~~~~~~~~ ~~~~~ ~~~~~~~~ ~~~~~ ~~~~~~~~~~~~~~, ~~~~ ~~~~~~~~~ ~~~~~~~~~~~~ ~~~ ~~~~~~~ ~~~ ~~~ ~~~~~~~~ ~~~~~ ~~~ ~~~~~~~~~~~~~ ~~~~~~~~~~ ~~~ ~~~~, ~~~~~ ~~’~~~ ~~~~~~ ~~~ ~~~~ ~~~~~~~~, ~~’~~~~~~~~~ gagne beaucoup à ~~’~~~~~~~ ~~~ ~~~ ~~~~~~~ ~~~~~~~~~~, ~~~ ~~ ~~~~~~ ~~~~ ~~~~~~~ émissions.\nIl ~~~ ~~~~~ ~~~~~~~~ ~~~~~~~~~ ~~~~~~~~ ~~~~ ~~~~~~. ~~~~~~~~’~~~~ ~~~~~~~, ~~~ ~~~ ~~~~~ ~~~~~ ~~~ ~~~~~~~~ ~~~~ vient, Le mot “race” ~~~ ~~~ ~~~~ ~~’~~~~~~~~~ ~~’~~~~ ~~~~~~~. ~~~ ~~’~~ ~~~~~ ~~~~ ~~~ ~~~~~~~~~~~ ~~~~~ ~~’~~~-~~~~~~~~, ~~~ ~~~~~, ~~~ ~~~ ~~~~~, ~~~~~ ~~~ ~~~~~~~~ ~~~~~~~~~ ~~~ ~~~ ~~~~~~~~~~~ européenne ; ni encore ~~~ ~~~~~~ ~~~ ~~~~~~ ~~~~~ ~~~~ ~~~~~~~~~ ~~~~~~~~ ~~~~ Héritiers, ~~~ L’In-nocence, du ~~~~~~~~ ~~~~~~~ (à ~~~~~~~~ ~~~~~~~), ~~~ Journal ~~’~~~ ~~~~~~~ ~~~ France, ~~~~. ~~~~~~ ~~~~ Vaisseaux brûlés…\nvoir l’entrée du mercredi 20 décembre 2017 et ses 2 images dans Le Jour ni l’Heure


Journal de Renaud Camus, dimanche 17 février 2013\ncréée le lundi 18 février 2013, 17 h 46Dimanche 17 février 2013, minuit vingt. J’ai constaté ce matin que Blurb s’était acquitté de sa dette à travers PayPal, ce qui ~~’~~ ~~~~~~~ ~~’~~~~~~~~~ ~~~~~ ~~~~~~ ~~~~~~ ~~~~ ~~~~ ~~~~~~~ ~~~~~~~~~~. ~~~~~~~~~~~~~~~~ ~~~ ~~~~~, ~~~~ fait office de ~~~~~~~~~ ~~~~~~~~~~~~~~~ ~~~ ~~~~~~, ~~~~~~ ~~~~~~ ~~~~~~ ~~~~~~~~ ~~~~~ ~~~~~~ ~~~~~~ ~~~~ ~~~~ ~~~~~~~, ~~~ ~~~ ~~~~~~~ ~~~~~~~~~ ~~~~~~~~~~ ~~~ ~~~ ~~~~~~~~~~ ~~~~~ ~~~~ ~~~ “~~~~~~~~~ ~~~~~~~~” comme il le ~~~~~~~~~. ~~~~~~, ~~’~~~~ ~~~~~ ~~~ ~~~~~ ~~~ ~~~~~~ ~~’~~~~~~~~~~~ ~~~ ~~~~~~, ~~~~~ ~~~’~~~~~~~ ~~~~~~~~~~~~ ~~’~~~~ ~~~~ ~~~~~~~~ ~~~ ~~~~ ~~’~~~~~~~~ ~~~ ~~~~~ ~~~~ ~~~~~ ~~~~~~~~~~~~~ ~~~~~ ~~~~ relations plus poussées, ~~~~~~~ ~~~~ ~~’~~~ ~~~~~~~~~~~~ (Les Inhéritiers, ~~~ petits ~~~~~~~~~ ~~~~~~~~~~~~~~~~...) ~~~~~ ~~~ ~~~~~~~~ d’impression.\nNous ~~~~~~ ~~~ ~~~~~ ~~~~~ Préparez ~~~~ mouchoirs, ~~~ ~~~~~~~~~ ~~~~~~, ~~~~~~~~~ ~~~~~ ~~~~~~~ j’ai toujours eu ~~~~ ~~~~~~~~~ ~~~~~~~~~~~~~~ ~~~~~~~~~~, ~~’~~~~~~~ ~~~~~ ~~ ~~~~~~~-~~~~~~~ ~~~ ~~~ ~~~~~ ~~~~ ~~~~ ~~~~~~~ ~~~ ~~~~~ ~~~~ ~~~~~ ~~~~~~~. ~~~ ~~~~~ ~~~~~ ~~~ ~~~~~. ~~~ ~~~ ~~~~~~~ plus possible aujourd’hui, ~~~ ~~~~~ ~~~ ~~~~~~ ~~~~~ ~~~~~ ~~~~~~~~. ~~’~~~~ ~~~~~ ~~~~ ~~~~~~~~~ ~~~~~~~~ ~~’~~~~ ~~~~~~ ~~~ ~~~~~~~ ~~~~, ~~~~~~~~, ~~~~~~~~~~~ ~~~~~~~~~~~ ~~~~ ~~~~~~~ ~~~~~~, ~~~~~ ~~~ ~~~~~~~ ~~~ treize ans feraient ~~~~~~~~ ~~~~ ~~~~~~ ~~~~~. ~~’~~~~~~ ~~~~~ ~~~ ~~’~~~~ ~~~~~ ~~~~~~~~~~~~~, ~~~ ~~~~~~, ~~~’~~~ ~~~~~ ~~~~~~~~~~~ ~~~~~~~~ ~~ ~~~ ~~~~~~ ~~~~~~~ ~~’~~~~ ~~~ ~~~~~~~~ ~~~~ ~~~ ~~~~~~~, ~~~~~ il est d’ailleurs ~~~~~~~~~ ~~~~~~~~~, ~~~ ~~~ ~~~~~~~~~ (~~~ Mélodie hongroise) — ~~~ ~~~~~~~ ~~~ ~~~ ~~~~~~~~~~~~~ ~~~~, ~~~~ ~~~~~~~~~~~~ ~~~ ~~~ ~~~~~~~~~~~~~~ pas.\nPierre ~~~~~~~ ~~~ ~~~~~~~~~~ ~~~~~~~~ ~~~~~~ ~~~~ ne soit pas nerve wracking, ~~~~~~ ~~~~~~-~~~~~, ~~ ~~~~ ~~~ ~~~~~~~, ~~~~~~~~~~, ~~~ ~~~~~~~~~ ~~~ ~~~~~ ~~~ ~~~ ~~~~~~~~ ~~ ~~~~~~~~ ~~~~~~~~ ~~~ ~~~ ~~~~~~~~~~~ ~~’~~~~~~~~~~ ~~~~~~~~~ ~~~’~~~ ~~ ~~~~~~~~~~~, fou du compositeur ~~~ ~~~~~ ~~~~~~~~ ~~~~~~ ~~ ~~~~~~~~~~, ~~~~~~~ ~~’~~~~~~~ ~~~~ ~~~~~~ ~~~ ~~~~~~~~ ~~~~~~~~~. ~~~~~ ~~~~~~~, ~~~ ~~~~~~~, ~~~~~ ~~~~~ ~~~~~~~~~~~ nerve wracking, ~~~~~~~~~~~~~~ ~~ ~~~ ~~~~~~~~. Les Heures persanes de ~~~~~~~~~ ~~~~~ ~~~~~~~~~ ~~~~~ ~~~~~~~~~~~, ~~~ inirritantes, ~~ ~~~~ ~~~~~. ~~~~~~~~~~ ~~~~~ ~~~~~~ ~~~~ ~~~~~~~~, ~~~~~~ ~~~~, ~~~~ ~~~ ~~~~ ~~~~~~~~~ ~~ ~~’~~~~~~ ~~~~~ ~~~ ~~~~~~~~~ ~~~~~~~ elles ne sacrifient ~~~~~~ — ~~~~ ~~~~~~~ ~~~~~ ~~~ ~~~~~~~ ~~~~~ ~~~~~~~~~ ~~~~ ~~~~~~~~~~~ persane.\nDans Préparez ~~~~ mouchoirs ~~~~~~ ~~~~~ Les Valseuses, ~~~~ ~~~~~~ ~~~~ ~~~~~ ~~~~~~ ~~~~~ ~~~ ~~~~~~ de l’âge n’arrivent ~~~~ ~~ ~~~~~~~~~~~ ~~~~~~~ ~~~~~~~~~~~ ~~~~ ~~~~~~~~ ~~~ ~~~~~~~~ ~~ ~~~ ~~~~~ ~~~~~~ ~~~~ ~~~~~ ~~’~~~ ~~~~~~~ ~~~~~~~~~ ~~~~~ ~~~~~~ ~~~’~~~~, ~~~~~~~~~ ~~~~~~ ~~~~~~, ~~~~ ~~~~~~~~~~~~~~~~~ ~~~~~~~~~~ et qui, dans ~~’~~~ ~~~~ ~~~~ ~~~ ~~~~~~, ~~~~ ~~~~~ ~~ ~~~~~ ~~~ ~~~~~~~. ~~~~ ~~~ ~~~~~~ ~~~ ~~~~~~~~~~ ~~~~~~~~~~ ~~~~ ~~~~~~~~~~~ ~~~ ~~~~~ ~~~~ ~~~ ~~~. ~~~~~~~~~ ~~~~~~~~~~, ~~~~~ on ne voit ~~~~ ~~~~~ ~~~ ~~~~~. ~~~~~ ~~~~~ ~~’~~~ ~~-~~-~~~~~ ~~~~ ~~~ ~~’~~~~~~~~~-~~-~~~~~ ~~~~~~~~~~ ~~~~ ~~~~ ~~~~~~~~ ~~~~~~~~~~~~~~~~~, ~~~~ sait ?\nLa ~~~~ ~~~ ~~~ ~~~~~~~~~ ~~~ ~~~~~~~~ ~~~ ~~~~~~ ~~~~~ singulières, elles aussi. ~~~ ~~~~~~~ ~~~ ~~~~ ~~~~~~~ ~~~ ~~~~, ~~~~~~~~~~~~~, ~~~~ ~~~~~~~ ~~~ ~~~~~~~~ ~~~~~. ~~~~ — ~~~~~ ~~~~ ~~~~~~~ ~~ ~~~~~~~~~~~ ~~’~~~~ ~~~~~~~~ ~~~ ~~~~~~~, ~~~~~~~-~~-~~~.\nvoir l’entrée du dimanche 17 février 2013 et ses 2 images dans Le Jour ni l’Heure


C'hasidegezh - Wikipedia\nAr yuzeviezh c'hasidek pe c'hasidegezh (hebraeg : 'Hassidout חסידות, « deoliezh » pe « eeunded », eus ar wrizienn חסד a dalv « brokusted », yiddish : 'Hassidiche חסידיש ) a zo un emsav a nevezadur relijiel krouet er XVIIIvet kantved e Reter Europa.\nE ziazezoù ideologel hag istorel a vez liammet peurliesañ ouzh Israel ben Eliezer, anvet Ba'al Shem Tov (« Mestr an Anv Mat » ; berrradur « Besht »), ha d'e gelennadurezh.\nEmled buan ar c'hasidegezh hag ar fed en em santfe stag-kenañ e izili outi o deus sikouret anezhi da stourm ouzh un enebiezh padus. Kreñv oa an enebiezh-se anvet mitnagdegezh, e Lituania dreist-holl hag e Vilnius (Vilna gwechall) peurgetket. Aet eo an enebiezh war goazhañ met chom a ra c'hoazh. Deuet eo ar c'hasidigezh da vezañ unan eus c'hoarvoudoù kreiz istor modern ar yuzevien, unan eus dezverkoù sokial ha relijiel yuzevien Reter Europa eo deuet da vezañ.\nMa keñverier gant C'hareded (Haredim, "ar re a gren dirak Doue", yuzevien ortodoks) all e pouez ar C'hasided war ar genunvaniezh laouen gant Doue, dre ar c'han hag an dañs peurgetket. Ur perzh dibar all o deus : ar "rebbe" (kelenner) a gaver e penn ur gumuniezh c'hasidek a vez dibabet dre hêrezh. Alies e roer dezhañ an anv a Admor אדמור (berrradur adoneinou, moreinou verabbeinou : « hon aotrou, mestr ha rabin »).\nUnan eus daou skourr kreñvañ ha pennañ an ortodoksiezh yuzev eo ar c'hasidegezh hirie an deiz (gant ar mitnagdegezh).\n4 Harlu ha lazhadegoù\nKrouet e voe an emsav gant ar Rav Israel ben Eliezer (1700-1760), anvet ar Ba'al Shem Tov pe ar « Besht ». Un enebadenn e voe ouzh ar yuzeviezh re "lennek" e vare.\nSkoet ma oant bet gant c'hwitadenn an daou "vesiaz" Sabbataï Tsevi ha Jacob Franck, ar rabined o doa talet o lakaat o holl nerzh da studiañ an Talmud gant ar brasañ disfiz e-keñver forzh peseurt birvilh kevrinek e vefe.\nKemmet oa bet penn da benn saviad yuzevien Reter Europa goude al lazhadegoù o doa heuliet emsavadeg ar Gozaked renet gant Bohdan Khmelnytsky etre 1648 ha 1660 en Ukraina. Ouzhpenn an daraez krouet gant ar miliadoù a dud lazhet, e tegasas ar pogromoù un diskar ekonomikel ha sokial spontus hag un diouer bras a vuhez speredel. Ranket o doa an darn vrasañ eus ar re a chomet bev dilezel ar studi evit kavout o bara. Brasoc'h e teuas da vezañ an diforc'h etre an dud desket hag an dud simpl.\nEn ur saviad a ziaesterioù pemdeziek hag an disfiz ouzh pep kevrinegezh e kavas un darn vras eus ar Yuzevien ar yuzeviezh akademek divlaz, hep speredelezh ha levenez, war a seblant.\nKlask a reas Ba'al Shem Tov, den gouiziek, gantañ sekredoù bras a-zivout an Torah (hervez an hengoun c'hasidek) kavout un diskoulm o lakaat ar pouez war al lid, an dañs, ar c'han (niggoun), al levenez, an trivliadoù (c'hasidout), ar birvilh hag ar gred (hitlac'havout), karout Doue(ac'hava) ha karout an nesañ hep dilezel ar studi evit kement-se.\nUr c'hasid a zo un den deol eta, un den a c'hred a glask treuzneuziañ e vuhez dre ar bedenn, meiz gourc'hemennoù Doue, un denn a fell dezhañ bezañ "adc'hanet" drezañ e-unan en diavaez eus beli ar vistri ofisiel. N'eus bet netra skrivet gant ar Besht. Embannet eo bet e gomzoù gant e ziskibled. E vab-kuñv, Nahman a Vratslav en Ukraina, aet da Anaon e 1810 n'en deus skrivet netra kennebeut.\nWar an holl dachennoù-se en deus pep skourr C'hasidek e zoareoù dezhañ.\nNe blijas ket ar sell nevez d'ar re a oa an aotroniezh relijiel ganto, ar re a gemero an anv a vitnagded ( mitnagdim : an eneberien) diwezhatoc'h dindan renerezh ar rabin brudet Elyahou Kramer, Gaon Vilna. Aon o doa gwelout ar c'hasided o vont war-du an disivoud, war-du doareoù goursavet ha mesianek.\nUn toullad admored, evel an trede admor Loubavitch (an Tséma'h Tsédéq) a anzavas levezon yael an enebiezhoù evit mirout ar c'hasidegourein da vont re bell ganti, en o emzalc'h e-keñver al lezenn peurgetket.\nMont a reas an enebiezh betek diskuilhañ ar c'hentañ c'hasided d'ar galloud stad (rusian peurliesañ) evit stourm ouzh o obererezh "disivoudel".\nWar wellaat da vat ez eas an darempredoù e-kerzh eil lodenn an XIXvet kantved.\nMeur a rann a gaver er c'hasidegezh. An emsav Loubavitch a zo unan eus ar re vrudetañ. N'int ket skourroù teologel met strolladoù relijiel savet en-dro d'ur rabin karismatek istorel. An aozadurioù c'hasidek a-vremañ a zo bet krouet e fin an XVIIIvet kantved pe e-kerzh an XIXvet.\nAnvet e vez ar rabin a zo e penn pep rann admor (Adoneinou, Moreinou Verabbeinou : « hon Aotrou, Mestr ha Rabin ») pe rebbe (kelenner). Diharz eo e c'halloud, ne rent kont nemet da Zoue. Fealded e a-duerien a vez dibleg peurliesañ. Ken dibleg ken ez eus emgannoù taer etre rannoù a-wechoù.\nRemziadoù a zo eus an admored(admorim). Pep admor a anv e warlerc'hiad, unan eus e vibien peurliesañ pe un ezel all eus e diegezh.\nE-touez ar vitnagded, er c'hontrol, emañ ar galloud relijiel gant renerien ar brasañ lec'hioù studi (yechivot). Anvet e vez ar vitnagded "lituaniz" peogwir e oa o brasañ skolioù er vro-se a-raok an eil brezel bed.\nHarlu ha lazhadegoùAozañ\nKalz rummadoù a veze kavet e-touez ar c'hasided. Alies e teue anv ar rummad eus ar gêr pe ar gêriadenn eus Reter Europa ma oant bet krouet. E touez re all e c'heller menegiñ :\nRe Loubavitch, oberiant-kaer en holl kumuniezhioù yuzev ; gouezet o deus kreskiñ o levezon.\nRe C'hour (pe Ger), o deus kemeret perzh e krouidigezh ar strollad Agoudat Israel e 1912 e Polonia. Miret o deus ul levezon bras ennañ.\nRe Satmar, anavezet evit o enebiezh garv e-keñver ar sionouriezh a zo evito ur pec'hed spontus.\nRe Amchinov .\nRe Vreslav, oberiant-kenañ e meur a gumuniezh ivez.\nHag ouzhpenn : re Aleksander, Apta-Koupichnitz, Ashlag, Belz, Berditchev, Bitchikev, Chernobyl-Dkever, Dinov-Bluzhov, Dinov-Mounkatch, Hanipol, Houst, Kaliv, Karline-Stoline, Kossov-Viznitz, Kotsk, Krechniff, Liadi, Mézéritch, Modzhitz, Nadvorna, Nechiz-Novominsk, Premychlane-Nadverna, Radomsk, Ropchitz, Salenter, Sanz, Slonim, Spinke, Vilna, Worki-Amchinov.\nEtre 1880 ha 1930 e voe 4 milion a Yuzevien o kuitaat Reter Europa etrezek ar Stadoù-Unanet, Kornôg Europa ha Palestina) zoken. Tec'hout a raent dirak an enepyuzevegezh ha diaesterioù ar vuhez pemdeziek. Ar c'humuniezhioù C'haredek o vezañ mirouroc'h a guitaas nebeutoc'h Reter Europa. Un toullad az eas kuit koulskoude ha gwelet e voe strolladoù bihan oc'h ober o annez er broioù bet meneget.\nEtre an daou vrezel e kreskas niver an harluidi abalamour d'ur saviad politikel distabil (dispac'h ar Volcheviked, dizalc'hidigezh Polonia, Hungaria,Tchekoslovakia...) hag emled an enepyuzevegezh (e Polonia, en Alamagn...). Klask a reas an dec'hidi repu er Stadoù-Unanet hag e Palestina dreist-holl.\nTizhet spontus e voe Yuzevien Reter Europa gant ar Shoah hag en o-zouez ar C'hasided. Bodet niverus e lec'hioù zo, troc'het diouzh ar bed a oa en-dro dezho e vezent aes da gavout hag abalamour da se skoet muioc'h eget re all gant ar ouennlazh. Kalz strolladoù a voe distrujet mik. Re all, kreñv gwechall, a zeus da vezañ bihan-tre. Peur zistrujet e voe ar c'humuniezhioù-se gant ar renadur komunour abalamour d'e bolitikerezh enep relijion.\nAr rummadoù o doa trawalc'h a izili er Stadoù-Unanet hag e Palestina e 1945 a zo chomet bev. Gwan-tre er penn kentañ o deus gellet adsevel en un doare marzhus. Stag eo an adsav-se eus ur c'hresk demografek bras en diabarzh (kalz familhoù o deus etre 7 ha 10 bugel) hag eus ul labour start graet gant strolladoù zo (al Loubavitch peurgetket) e-touez ar c'humuniezhioù Yuzev evit dedennañ tud.\nKavout a reer hiziv C'hasided e tost pep kumuniezh Yuzev met dreist-holl er Stadoù-Unanet hag en Israel.\nMiret o deus perzhioù dibar :\nen em zispartiañ diouzh peurrest ar gevredigezh (o skolioù, o stalioù o deus) betek kaout karterioù ispisial serret a-wechoù da vare ar sabad ha gwiskamantoù dezho ;\nur relijiusted kreñv spontus. En Israel e vez arc'hantaouet ar yechivot (lec'hioù studi) gant ar Stad. A-drugarez da se e c'hell un darn vras a C'hasided (paotred nemetken) studiañ an Talmud a-hed o buhez hep kaout ul labour gopret. N'eo ket heñvel e lec'h all ;\nun darempred dibar gant ar sionouriezh o vont eus un enebiezh start (niver bihan-tre) betek ur sell pozitivel (bihan-niver) o tremen dre un neptuegezh abegus (brasañ niver). Un c'hoarvoud ispisial e bed politikel Israel.\nBoutin eo an tri ferzh-se d'an holl c'hareded.\nDisheñvel int diouzh ar c'hareded all dre\nar sentidigezh dibleg ouzh o "rebbe-ed" dre hêrezh ha n'eo ket ouzh renerien al lec'hioù studi pouezusañ ;\no relijiusted merked gant al levenez, an dañs, ar c'hoant da vezañ tost ouzh Doue dre ar galon ivez ha n'eo ket dre ar studi hepken.\nEvel kazi holl ar C'hreded o deus disfiz ouzh ar vodernegezh ideologel kenkoulz ha teknel.\nEvito e laka an demokratelezh divizoù an dud a-us da re Zoue. Magañ a reont en he c'heñver pe enebiezh pe diseblanted.\nEnep-krenn ar gevatalded etre paotred ha merc'hed int. O aozadur kevredigezhel en deus kentelezh ar baotred hag ar rabined peurgetket evel diazez.\nE-keñver modernelezh teknel e tegemeront ar pezh na ya ket enep lezennoù ar relijion met nac'h a reont traoù all evel ar skinwel.\nDisfiz bras a chom en o zouez e-keñver ar sionouriezh (distrujet en deus Doue Israel abalamour d'e bec'hedoù, adsavet e vo Israel gant Doue dre hanterouriezh ar Mesiaz, klask ober hep ar Mesiaz a zo pec'hed bras, mont enep youl Doue) daoust da gemmoù zo. Strolladoù evel al Loubavitch a zo troet kentoc'h a-du (hep lavarout ez int sionourien o-unan koulskoude) pa chom ur bihan niver enep-krenn evel C'hasided Satmar ezel an Edah Haredit a c'houlenn ma vo distrujet Israel.\nPa c'hellont e vevont e karterioù dezho evit gellout bevañ evel ma fell dezho hep re a zarempred gant ar bed diavaez.\nMirout a ra o c'helennadurezh ur plas er yuzevegezh a-vremañ.\nAdtapet diwar « https://br.wikipedia.org/w/index.php?title=C%27hasidegezh&oldid=1968156 »\nKemm diwezhañ d'an 22 C'hwe 2022 da 07:39\nKemmoù diwezhañ degaset d'ar bajenn-mañ d'an 22 C'hwe 2022, da 07:39.